barren.eus - Ikigai eta txokolate browniea (Mendiko errezetak)\nArgitaratua: 2020-07-15 11:20\nOsagarri hauek erabili ditugu:\nHezurrik gabeko 10 datil\n2 babana heldu\n60 gr kakao hauts (nik koiperik gabekoa, desgrasatua)\n190gr fruitu lehor (nik almendrak eta anakardoak erabili ditut)\n60ml oliba olio\nCanella hauts pixka bat\nIlunabarra Getaria eta Zumaia artean\nLau bat orduz beratzen ipini ditut datilak eta fruitu lehorrak, bigundu daitezen. Birrintzeko makina potentea izanez gero, ez duzu beratzen ipintzeko beharrik izango. Birrindu osagai guztiak ore mardul bat lortu arte. Bitartean, jarri labea berotzen, 160 graduan.\nJarri orea ontzi txikietan. Nik coco hautsa bota diot gainean. Egosi 20-25 minutuz. Denbora hori igarotzen denean, atera labetik eta hozten utzi ontzitik atera aurretik.\nUntzillaitzeko koba, Atxarte.\nAlkimista irakurtzen hasi naiz orain gutxi, konfinamenduan osatutako zerrendan enegarren liburua. "Zerbait desio duzunean, mundua lerrokatu egiten da, desio hori lor dezazun". Liburu hau nire eskuetara iristea ere, ez da kasualitatea. Ezagutzen nautenek ondo dakite segundo bakoitza azkena balitz bezala bizi dudala. Ez det bizitza bestela ulertzen.\nPalomaren ertza, Kantabriako mendiak\nAlkimista irakurtzen ari naizela akordatu naiz nola Urkok behin azaldu zidan, japoniar kulturaren arabera, izaki guztiek "ikigai" bat daukagula. Japoniarrez "bizitzeko arrazoia" edo "izateko arrazoia" esan nahi du "ikigai"k:\n- iki > bizitza\n- kai > desio edo espero duzuna gauzatzea\nIkigai teoriari buruzko informazio gehiago, hemen.\nDuela urte batzuk Eduard Punset katalan zientzalari eta pentsalaria etorri zen Bilbora. Bost minutuz pare bat galdera egiteko aukera izan nuen, beste ehunka kazetariren artean. Zoriontasunaren sekretua zein zen galdetu nion.\n-"La ausencia del miedo" esan zidan. "Tienes que encontrar aquello que te hace vibrar, como el surfista que espera la ola. Si no lo has encontrado, tranquila, tienes toda la vida para ello".\nUntzillaitzeko plaka horiak.\nPunseten hitz haiek iltzatuta dauzkat buruan, eta ordutik nire ikigai-aren bila dihardut. Askotan, ordea, sentitzen det, muturren aurrean daukadala, bila ari naizela, eta hor dagoela. Uste det, bizitza bera dela nire ikigai-a, bere osoan.\nEgunak daramatzat jana arren elikatu gabe, lo eginagatik atseden hartu gabe. Bizitza gauza asko ekartzen ari zaidalako, desio ditudan gauza asko: maitasuna, mendiko ametsak, laneko erronkak, osasuna, eta lagunak. Gainezka egitera ere iritsi naiz. Halakoa izaten ari da lagun eta maitasun oldea, nire baitara egoteko beharra sentitu det, bakar-bakarrik.\nMendiko ametsen zerrenda\nEgin browniea, egin zure ametsen zerrenda, eta eraiki zure ikigai-a. Denok gara gure bizitzaren alkimistak.


Erretiratuek egindako eskaerak, aurrera bidean - Aretxabaleta - Goiena.eus\nErretiratuek egindako eskaerak, aurrera bidean\nMirari Altube 2018-10-10 17:51\nAretxabaleta Lagunkoia lantaldeak gogotsu jarraitzen du lanean; hamabostean behin elkartzen dira diagnostikoan jasotakoak lantzeko eta berrikusteko, eta orain arte udal ordezkarien aldetik jaso duten erantzunarekin "pozik" daude.\nAretxabaleta herri "erosoa eta atsegina" izateko ahaleginetan dabiltza lanean Basotxoko hainbat kide azken hilabeteotan. Hainbat arlo zehaztu dituzte horretarako; besteak beste, aire libreko guneak, garraioa eta etxebizitza. "2013an egindako diagnostikoa izan da abiapuntua, eta, hiru arlo horien kasuan, hartu-eman interesgarria izan dugu udal ordezkariekin, alkatearekin zein Ongizate zinegotziarekin", adierazi dute lantaldeko kideek.\nAire libreko gunea,k hain zuzen, gertutik landu dituzte, eta zehaztasunetara iritsi ere bai: "Bi aldeon [Udala eta Basotxo] gustuko ekintza programa bat garatu dugu", eta epeak ere ezarri dituzte programa horretan zehaztutako lanei heltzeko.\nAretxabaleta Lagunkoia taldeko kideek adierazi gura izan dute herritarren parte-hartzea posible dela, eta beharrezkoa: "Argi dago herritarren ekarriak garrantzitsuak direla; guztion artean ekarpenak egin eta eraikitzea posible da. Eta parte-hartze aktiboak poztasuna dakar, gainera". Taldea kide berriei zabalik dagoela gaineratu gura izan dute: "Lan honetan parte hartu gura duen edozein erretiratuk izango du lekua Aretxabaleta Lagunkoian".\nAlkatea pozik elkarlanarekin\nUnai Elkoro alkatea ere pozik agertu da elkarlana ematen dabilen fruituekin: "Beste ikuspegi bat dute, sarritan guk ez duguna, eta interesgarriak izaten dabiltza partaidetza saioak".\nErretiratuek egindako eskaera gehienak zentzuzkoak direla gaineratu du: "Fasetan banatu ditugu egin beharreko lanak. Hala, batzuk dagoeneko eginda daude eta beste batzuk bidean; batek edo bestek, ostera, ez du aurrera egin ez delako horren beharra ikusi. Badaude, gero, zentzuzkoak izan arren, Udalaren eskumenak ez direnak, eta horiei ezin diegu heldu".\nLandutako gai batzuk\nAretxabaleta Lagunkoiak Udalarekin adostutako kontuak.\n• Porrukotxara garbitu.\n• Belorrietako lurzoru irristakorra konpondu.\n• Komun publikoan hobekuntzak: maratila eta papera.\nEpea ezarrita duten lan batzuk:\n• Usoak kentzea / Abendua.\n• Deba ibai alboko pasealekua / Lanak abian.\n• Lausittan eta bidegorrian eserlekuak / 2019ko martxoa.\n• Sonometroa erostea / 2019ko martxoa.\n• Deba ibaia garbitzea / Udazkena (urtean bi egitea adostuta).\n• Zakarrontzi berriak / Plana eginda.\n• Txakurren ordenantza aplikatzen hastea / Azaroa.\n• Hondakinen gaineko kontzientziazio kanpaina / Urria.\n• Edukiontziak txartel barik probatzea / Azaroa.\n• Zebra-bidea Txarapean, zaharren egoitzarako / 2019ko martxoa.\n• Pilotalekuaren atzeko partea ixtea / Lanak abian.\n• Komun publikoa jartzea bidegorrian / 2019ko martxoa.\n• Mugikortasun ikerketa / 2019ko martxoa.


Ia 91.000 euro banatuko ditu udalak herriko ikastetxe eta guraso elkarteen artean — Berbia\nIa 91.000 euro banatuko ditu udalak herriko ikastetxe eta guraso elkarteen artean\nOnartu berri diren dirulaguntzen % 60a ordainduko da orain\n0 eta 18 urte bitarteko hezkuntza mailan diharduten herriko ikastetxeak dira udalaren dirulaguntza jasotzen dutenak. Eskaera bostek egin dute aurten: Zuazola-Larraña institutuak, Elkar Hezik, Urgain-Errekalde herri eskolak, Txiki txoko haurreskolak eta Txantxiku ikastolak. Guztien artean, 2018-2019 ikasturtean, 80.273 euro banatzea onartu berri du gobernu taldeak. Ikastetxeek aurkeztu eta onartu diren dirulaguntzen % 60a ordainduko da orain, 48.000 euro pasa.\nGuraso elkarteei dagokienean, Zuazola-Larraña, Elkar Hezi, Urgain-Errekalde herri eskola eta Txantxiku ikastolako guraso elkarteek jasoko dute udalaren dirulaguntza. Guztira 10.383 euro banatzea onartu da, lehen ordainketa honetan, 6.000 euro pasa izango da.\n2017ko otsailean onartu ziren herriko ikastetxeei eta bertan diharduten guraso elkarteei ematen zaizkien dirulaguntzen oinarri arautzaileak. Herriko ikastetxeek eta guraso elkarteek jarduera akademikotik kanpo heziketan osagarriak diren ekimenak biltzen dituzten proiektuak aurkeztu behar dituzte udal dirulaguntzetara.\nJaso diren egitasmoei batzordeak adostutako irizpideak aplikatu zaizkie, hau da, ikasle kopurua, ekintza programa eta hizkuntza normalizazioa atalei dagozkienak. Baina aurrekontutan dagoen diru poltsa nabarmen gainditzen zenez, ikasleko ematen den diru kopurua mugatu behar izan da eta ikasleko 11 euroko dirulaguntza ezarri da.\nOrain, onartu den diru-laguntzaren % 60a emango zaie ikastetxe eta guraso elkarteei, esan bezala, eta gainontzekoa, fakturen bidez egiaztatuko den likidazioa egiterakoan. 2018-2019 ikasturteari dagokion kontu kitatzea, irailaren 30a baino lehen egin beharko dute.


Ostegunean Jakoba Errekondok “111 hostoz eta orriz jantzi” liburua aurkeztuko du Potxoenean – Usurbil Eginez\nOstegunean Jakoba Errekondok “111 hostoz eta orriz jantzi” liburua aurkeztuko du Potxoenean\nJakoba Errekondo usurbildarrak “111 hostoz eta orriz jantzi” izena duen argitalpen berria kaleratu du. Argian 25 urtez landareei buruz idatzitako 1.111 artikuluetatik 22 lagun ezagunek eginiko hautaketa lanen bilduma da. Durangoko azokan aurkeztu berri du liburua eta orain, Usurbilen aurkeztuko du, abenduaren 12an (osteguna) Potxoenean, 19:00etan. Aurkezpenean Jakoba Errekondoz gain, liburuko artikuluen hautaketan parte hartu duten hiru herritar izango dira: Idoia Torregarai, Joseba Tapia eta Antton Olariaga.\nJakoba Errekondo: “Niretzat, gauzok emozioak dira. Lan bat harago begiratu beharrekoa. Liburu hau landareei buruzkoa da baina batez ere hizkuntzari buruzkoa. Kontrazalean Gorka Arresek esaten du, sekula ez da botanikaz hainbeste idatzi. Hori hizkuntzan islatu nahi nuen. Liburuan irakurketa desberdinak proposatzen dira, baliabide desberdinekin; etiketak bilaketa errazak egiteko; hitz bereziak agertzen dira, aparteko indar bat emanez; artikulu bakoitzeko hitzen sinonimoak… Aipatzekoa da, diseinu aldetik Maitane Gartziandiak egin duen lan izugarria. Irudi sinple batzuk zenbateko indarra duten”.\n“111 hostoz eta orriz jantzi” liburua Argiak Bizi Baratzea lan-ildoan aurten argitaratutako nobedadea da, Jakoba Errekondok astekari honetan argitaratutako artikuluen bilduma hain zuzen ere. Liburu hau diseinuz eta edukiz berezia da, artikuluak hautatzen 22 pertsonak hartu dutelako parte, direla bertsolariak, idazleak, musikariak…\nLiburuaz gehiago jakiteko artikuluak\n111 plazer txiki Itsaso Zubiria Etxeberriaren artikulua.\nMende laurden astero landareei leku eginez Miren Osa Galdonaren artikulua\nNoaua! astekariko 804. zenbakian Jakobari egindako elkarrizketa zabala irakurri dezakezue: Noaua 804\n2020ko Landareak Lantzen agenda\nLiburu honekin batera, 2020ko Landareak Lantzen agenda liburua ere kaleratu du Jakobak, Antton Olariaga marrazkilariarekin batera. Bertan ilargiaren egutegiaren arabera egun bakoitzean landare gaietan zein lan egin kontsulta dezakegu. Aurtengo gaia zuhaitzak dira. Era berean lan bakoitza noiz eta nola egiten dugun jasotzeko aukera ematen du gida honek: “Zenbat aldiz gertatu zaigu: hazia nondik ekarri genuen ahaztu edo noiz erein genuen edo zein ongarri eman genion ez gogoratzea… Ikasteko bide onena egindako lan guzti-guztiak ahal den eta zorroten jasotzea da. Jaso eta ikasi”.\n“Zuhaitzei eman diegu protagonismoa aurtengo agenda-liburuan” Jakoba Errekondori elkarrizketa ARGIAn (2019).\n“Nik irudiekin zikindu ditut testuak, orain irakurleari dagokio zikintzen jarraitzea” Antton Olariagari elkarrizketa ARGIAn (2019)\nPosted on 2019/12/11 by usurbileginezPosted in Orokorra\nAurrekoa Aurreko sarrera: Usurbilgo Udalak ‘Udalberri’ aldizkariaren 21. zenbakia kaleratu du\nHurrengoa Hurrengo sarrera: Usurbilgo Udalak antolatuta abenduaren 14an ‘Harria Hitz’ ibilbide gidatua herrian zehar


Itxaropen gutxi Esperantzan - Uriola.eus\nItxaropen gutxi Esperantzan\nBERTON aldizkaria 2014-03-12 09:49 Kirolak Alde Zaharra\nEkaina baino lehen itxiko dute behin betiko Esperantza frontoia. Bere lekua Alde Zaharreko metro geltokia handitzeko baliatuko dute. Izan ere, geltoki horretara lotzekoak dira eraikitzen ari diren metroko 3. linea eta aireporturako trenbidea.\nBilboko eskupilota eskola bakarrak Esperantza frontoian du egoitza. Bilbotarrak Bilbao-Pilota Kirol Elkartea da bera, 1986. urtean sortua. Baina ez da erabiltzaile bakarra. Frontenis talde batek eta Betikoak izeneko beteranoen eskupilota taldeak ere etxetzat dute frontoia. Denak penatuta daude. Penatuta eta datorkienagatik kezkatuta. Batik bat, eskupilota eskolako lagunak. Ekaina baino lehen suertatu zaie bi hilabete Esperantzatik kanpo ematea -Begoñako igogailuko harri bat jausi eta konponketa lanak egiteko ingurua itxi zutenean-. Luze egin zaien epe horretan Bilboko frontoi publikoak ezagutzeko aukera izan dute, besteak beste, Txurdinaga, La Peña eta San Inaziokoak. Hainbat arrazoigatik, horietako batek ere ez du balio ekainetik aurrera taldearen egoitza izateko.\nHasteko, Txurdinagako kiroldegiko frontoiak itxita topatu zituzten. Gorka Ruiz taldeko presidentearen arabera “haizeak teilatu guztiak apurtu zituen eta bost frontoiak itxita daude harrezkero”. Begoñako igogailuko konpontze lanak atzeratzen ari zirela eta, La Peñako frontoian probatu zuten. Frontoi irekia da, hotza. Euria ari duenean busti egiten dena. Haur eta Kadete mailako Oier entrenatzailearen iritziz “kristoren txapuza da”. San Inazioko kiroldegikoak balio du taldearentzat, baina entrenamenduetarako soilik, partidak jokatzeko ez, beste talde batzuen lehentasunagatik. Eta Errekalden ezezkoa eman zieten, “pala taldeak daudelako”.\nAukera gabe geratzean, Miribillako frontoi berrira jo zuen Gorka presidenteak Bizkaia frontoian entrenatu eta jokatzeko eskaria egitera. “Euskal Herriko frontoi onena da”, bere aburuz. Baina Bizkaiko Pilota Federazioko arduradunak “ezetz eta ezetz” erantzun zion. Pilotari profesionalek eta telebistako teknikariek “ez dute ez egun ez ordu finkorik”. Ordainduz gero, bai, posible da Bizkaia frontoia erabiltzea eta horrek amorratzen du Gorka Ruiz presidentea. “Bizkaitar guztiok ordaindutakoa da eta gurea bezalako eskolarentzat ez dago ordurik, baina alokairua ordainduz gero bai, erabiltzeko aukera dugu”.\nEntrenatu eta jokatzeko leku egoki gabe alternatiba gabe sentitzen dira. “Eskupilotan egiteko frontoi on bat nahi dugu, duina, baina Bilbon ez dago. Udal kiroldegi guztietan egon gara eta denak txarto daude. Aukera bakarrak Esperantza eta Bizkaia dira, gainontzekoak ez daude prestatuta eskupilotarako”, dio Oierrek. Espazio gabe hurrengo urtean talde moduan “desagertzeko” arriskua dute. “Jokalari askok taldea utziko dute gustura entrenatzeko lekurik ez badago, logikoa da”.\nSei eta 34 urte bitarteko 50 bat pilotarik osatzen dute taldea. Tartean, ume asko dituzte, Alde Zaharrean edota inguruan bizi direnak, eta entrenamenduetara joan-etorria bakarrik egiten dutenak. San Inaziora edota Txurdinagara, berriz, bakarrik ez lirateke joango, eta hori arazoa litzateke hainbat gurasorentzat.\nNagusiagoa da Beñat, 12 urteko pilotari santutxuarra. Bospasei urte daramatza taldean eta Esperantzako frontoia ez luke beste bategatik aldatuko. “Ondo dago, azkar ohitzen zara bertara. Ospa egitean faltan izango dugu”, dio tristetuta. Alde Zaharreko auzotarrak ere berdintsu daude, triste espazio publiko garrantzitsuaren galeragatik. Pilotan egiteko ez ezik erabilera ugari izan dituen espazio babestua baita Esperantza. “Bai ala bai” frontoia mantentzearen aldekoa da Bihotzean auzo elkartea. Baina garraio proiektu handiek uda baino lehen Esperantza irentsiko dutela dirudi. Egun, frontoiko horman idatzita dauden Gabriel Arestiren hitzek inoiz baino gaurkotasun gehiago dute: “Askaotik Sendejara Bilbaon Esperantza oso mehar, ilun eta laburra da”.\nEz dute ez itxaropena galdu nahi Bilbotarrak Bilbao-Pilota Kirol Elkarteko lagunek, nahiz Esperantza galduta duten. Erakundeek ezezkoa baino ematen ez dietela eta, euren kabuz ekin diote frontoi bilaketari. Txurdinagako Artabe ikastetxekoa begiz jo dute, baina behin behineko aukera bat baino ez litzateke, frontis txikia baitu eta pilotari nagusientzat ez baitu balio. Beraz, ekainera bitartean bila jarraituko dute, itxaropen berri baten bila.\n1 Euskaraldian parte hartzeko deia egin die Euskaltzaindiak euskal herritarrei\n2 Imanol Agirre: "Festibala berriro martxan jarri izanak aparteko kostu bat ekarri dio Loraldiari"\n3 21. Bilboko Kalealdia, gaur hasi eta irailaren 27ra\n4 Vols parlar en Catalá? Katalan eskolak Bilbon 20-21 ikasturtean\n5 Txakur Gorria Sormen Kolektiboak “Orainmenean” estreinatuko du Euskararen Etxean\n6 Lehengo lepotik burua\nAlde Zaharra / Kirolak\nThe Rise eta Falling With Siver Barrutirocken\n'Faxistak harmaila eta kaleetatik kanpora'\nArtxandako Igoeraren V. Martxan bildutako dirua Bilboko jantoki sozialei emango zaie\nBilbok Jai Alai World Tour-eko banako MPB txapelketa jasoko du Aste nagusian\nClaudia Diasek zuzendutako ikastaroaren ate irekiera saioa eskainiko du\nAste Nagusiko Hiri Krosa abuztuaren 22an izango da\nBilboko Pilota Eskolek I. Jaialdia ospatuko dute larunbatean


Gipuzkoako Erantzunkizun Soziala - Gipuzkoako bazkundea\nGipuzkoa Erantzunkizun soziala ekimenaren bidez, proiektu amankomunak biltzen dituen Gipuzkoako enpresa traktore talde batek gure lurraldeko gizarte-aurrerapena eta lotura bideratzeko ingurune sozioekonomikoa bultzatu, garatu eta sustatzen dute.\nGipuzkoako Bazkundearekin elkartutako enpresa horiek Gipuzkoaren ekonomia, gizarte eta ingurugiro mailako garapen jasangarria bultzatzen dute, non enpresen jarduera ekonomikoa eta lehiakortasuna funtsezkoak dira oporotasuna sortzeko garaian.\nGEA jarduerak Gipuzkoao Foru Aldundiak aitortutako mezenasgoko lehentasunezko jardueretan kokatzen dira, Lurraldeko sustapen ekonomikoaren eta berrikuntzaren interes orokorreko helburuen esparruan hain zuzen; eta helburuak honakoak dira:\nGipuzkoako ETEen nazio eta nazioarteko sustapen eta garapena, beraien arteko lankidetza eta elkarlanaren bidez.\nKalitatezko lanpostuak eta gizarte-bazterketa arriskuan dauden taldeen, gazteen, emakumeen eta 45 urte baino gehiagokoen laneratzea bideratutako ekintzak sustatu enpresetan.\nEkintzailetza eta berrikuntza ahalmena sustatzeko ekintzak bultzatu eta garatu.\nEzagutzaren hobekuntza bizkortu enpresen arteko esperientziak eta ezaguera elkarbanatuz.\nElkartasunean eta gizarte-uztarketan oinarritutako Lurralde eredua sustatu, herri-onuratzat aitortutako .Erakundeekin lankidetzaren bidez.\nEsparru honetan, GGA ekimenaren parte diren enpresek ekintza ildoak zehaztu dituzte 2018an garatu daitezen:\nProfesionalak erakartzea Kualifikazioak\nARGIBIDE BELAUNALDIARTEKOAK BEST PRACTICES EKONOMIA DIGITALA-MK\nLABORAL Kutxak eta Gipuzkoako Bazkundeak ekintzailetzari laguntzeko lankidetza akordioa sinatu dute


kaixo silver! Azken boladan honetan, kontent daude Donostiako lurrazpiko musikazaleak. Ez dugu esango mugimendu berri baten sorrera edo eszena baten jaiotza denik. Halakoak komunikabide generalista eta ke-saltzaileentzat utziko ditugu. Ziur gaude, ordea, urte batzuen buruan, garai hauek oroituko ditugula. ¨Markoinkonparable¨ko taberna-zulo eta klubetan, musikazale eta musikagileek osaturiko Ayo Silver bezalako egitasmoei esker, gure mutur, begi eta belarrien aurrean izan ditugu garagearen izen mitiko eta proposamen garaikideak (Subsonics, Night Beats, Chain and the Gang, Shanon and the clams, Cheap time…). Berriki ospatu den lehendabiziko Lurrazpiko musika festa ere antolatu dute. Alexekin hitz egin dugu maskararen atzean zer dagoen apur bat gehiago ezagutu nahian. Ayo Silver... izen mundiala…\nBa, bai! Edonoren eskura zegoen, eta ez dugu ulertzen nola ez duen beste inork erabili lehenago.\nZer dago begi maskara horren atzean? Sekta sataniko bat? Mezenas dirudun koadrila bat? Get-in edota Last tour-en underground adar\nHiru satanista dirudun! Oso kutrea da elkarrizketa\nbatean beste nonbait erabili duzun esaldi berarekinerantzutea, baina, oso ondo geratu zitzaigunez, ba, horra: akzioaren parte izan nahi dugu eta ez soilik akzioa pasatzen ikusi.\nBilboko lagun batzuek komentatu digute inbidia sentitzen dutela azken boladan Donostian dagoen musika-programazioa dela eta. Zuek bahitzeko asmotan omen dabiltza, Bilbon zerbait antola dezazuen…\nBeti izan naiz oso Bilbo zalea eta amorrua ematen\ndit Botxokoen aurrean batzuetan donostiarrok dugun konplexua, baina joder, egia da, azken aldian musikari dagokionez Donostia ikusgarri dago. Kontzertu ugari, oso anitzak, jende asko… Bilbok puntx-a galdu du klub eta taberna-zuloko\nkontzertuei dagokionez; pentsatzen jarrita, ez zait bururatzen 100-150 pertsonentzat zuzenekoak\nantolatzen dituen gustuko dudan zulorik. Bestetik,\nDonostian ez dugu 300 pertsona hartuko duen areto pribaturik, eta udaletxearen asmo onaren dependentzia handia dugu. Oraingoz, primeran portatzen ari dira, baina ez dago guztiz fidatzerik.\nHemen oso aukera gutxitan entzuteko proposamenak ekartzen hasi zarete (garaje-rock-\npunk-pop-txatarrero-dibertigarria…). Zuen zaletasuna nondik nora doan garbi dago. Zaila al da zuzenean entzun nahi dituzuen talde horiei amua bota eta inguru hauetara hurbiltzea?\nMmm, egia esan, taldeak hor kanpoan daude, eta\nbista apur bat izan behar da, eta jakina, zortea\nizan. Estilotik haratago, kalitate artistikoa duten proposamenak ekartzea da asmoa. Hau da, ezin da baieztatu Donostian eszena garagero bat dagoenik, adibidez, baina bada harritzeko prest dagoen eta kontzertuaren arratsalde berean taldea gustatuko zaion edo ez jakiteko informazioa bilatuko duen ikuslego zabal bat… Gakoa, beste behin, internet da. Baina gure kontzertuek gure gustuaz hitz egin behar badu, nahiko genukeena da jendeak flipatu dezala dugun gustu zabal eta anitzaz.\nEta diskoak kaleratzearena? Zer droga mota\nhartu zenuten erabaki hori hartu zenutenean?\nBa, berdintsu. Formatu fisikoaren etorkizunari buruzko hausnarketetan sartu gabe, egia dena da, lanak pisu artistikoa badu, funtzionatzen duela. Ez da esperientzia propioa, oraingoz, baina erreferentziazko zigiluak diren Burger Records edo Trouble in Mind jarraitzen dute berean, eta batzuetan, aurre salmentan ere kopiak agortzen dituzte. Pazientzia izan beharra dago, gainera ostia, ez dago DISKO bat baino gauza EDERRAGORIK!\nHemen utziko dugu, eta zuen zilarrezko zaldian joaten utziko zaituztegu. Honekin guztiarekin aberastu zaitezten opa dizuegu... eta, hala ez bada, ia jabetu gabe dirua apurka-apurka galdu deza zuela boloak antolatzen jarrai dezazuen. Beste ezer esan nahi baduzu…\nEskerrik asko kasu egiteagatik!


- Bai, baina animo handirik gabe ari dira, tamalez.\nKasinoan eta Zumardiko Merkatal Zirkuloan gordetako eskuindarrak eta Maria Kristina hoteleko besteak artean arriskutsuak ziren Donostia hiria errepublikaren alde mantentzeko.\n- Gerrak hasi baino ez du egin, osaba; etsai faxistak hortzetaraino josita daude armaz, eta gu, proletariook pobreak izaki erresistentzia luzaroan egiteko ez gara gauza izanen.\n- Ez ezan horrelakorik esan.\n- Kasernetan errepublikari leialtasunezko zina egin zion militar askok saldu egin du gobernua, kapitalarekin elkartu da.\n- Izan hadi itxaropentsuagoa...\n- Bilbotarrak berehala laguntzera etortzea derrigorrezkoa da, bestela gureak pot egin du; Irun hartu nahian dabiltza erreketeak Frantziarekin gure harremanak (armen garraioa, batez ere) eten daitezen.


Gure upategia Guardia udalerrian dago, Kantabriako mendilerroaren azpian, La Hoya herrira doan bidean, Piñuelas izeneko eremuan, hain zuzen ere.\n2000. urtean sortu zen, eta Landaluce familiaren eta gure ardoetara gure jakite guztia eta belaunaldiz belaunaldi jasotako familia-esperientzia helarazten duen pertsona-taldearen lanaren emaitza da.\nSekretua gure taldearen egiten jakitean datza, eta, jakina, gure elikagaia den lehengaian. Horretarako, 30 hektarea mahasti ditugu, Tempranillo barietatearekin batez ere, San Gregorioko, Carravalsecako, San Kristobaleko eta La Gloriako pagoetan banatuta. Horiek guztiak Guardiako udalerrian daude, eta Kantabriako mendilerroko mikroklimaren eragina dute, Arabako Errioxako azpieremuan.\nEta azalera horretatik, 15 hektareak 40 urtetik gorako mahatsondoak dituzte, eta 80 urtetik gorako beste batzuekin batera bizi dira. Gainerako 15 hektareatan 20 eta 40 urte bitarteko batez besteko adina duten mahastiak daude.\nOntze eta erreserba zahartzearen kontzeptu tradizionalak alde batera uzten ditugu, eta gure Elle de Landaluce eta Capricho de Landaluce ardoetan kontraetiketa generiko baten aldeko apustua egiten dugu; beraz, marka bakoitza kalitate-fase propio bati lotuta dago, Jatorri Deiturak ezarritako tipologia bati baino gehiago.\nInstalazioak: Deposituak: altzairu herdoilgaitza. Haritzezko upelak: frantsesa\nEkoizpena: Barietateak: Tempranillo % 85, Viura % 10, Grazianoa % 5\nElaborazioa: ardo beltzak\nErroten errepidea, z/g,


Emaitza izan da Artalekuko partidako albisterik onena - Txingudi Online\nBORDILS: Comas, González, Llobet (5), Prat (4), Caselles, Nono (7), Maso (1), Canyigueral (5), Moreno (1), Reixach (4), Castello, Gasau, Huix, Marquez (4).\nEPAILEAK: Peñaranda Ortega, Yagüe Moros.\nMARKAGAILUA: 2-3, 6-5, 8-7, 11-10, 14-13, 18-14 (atsedenaldia); 21-16, 24-20, 28-25, 31-29, 32-29, 33-32.\nBeste bi puntu eskuratu ditu Bidasoa-Irunek. Gainera, Navaren porrota kontuan hartuta, igoera faserako txartela ematen duen seigarren tokian kokatu da talde irundarra. Hori izan da jardunaldiaren inguruan Bidasoak atera dezakeen ondoriorik onena. Izan ere, bere gabeziak agerian utzi ditu berriro Artalekuko kantxan, Bordilsen aurkakoan. Neguko etenaren ondoren lortu zuen sendotasuna galdu du Bidasoak defentsan. Bordilsek hutsuneak topatzea lortu du, jokalarien abiadurari eta mugikortasunari esker. Gol jario etengabearekin jokatzera behar du etxeko taldea.\nNeurketaren hasiera oso estua izan da markagailuari dagokionean. Biko aldea izan du gehienez ere Bidasoa-Irunek. Hogeigarren minutuan 12-10ekoa sartu du Zildzic-ek. Baina kanpoko entrenatzaileak eskatutako hutsarteak eragina izan du. Minutu bakarrean berdintzea lortu du Bordilsek. Antzeko zerbait gertatu da pistaren beste aldean, atsedenaldiaren aurreko minutuan. Boleak hutsartea eskatu du 15-14koarekin, lehen zatia ondo bukatzeko asmoz. Minutu eta erdi aski izan du talde irundarrak beste hiru gol sartzeko. Muiñak bi egin ditu, eta Azkuek azkena, Crowleyren hutsa konponduta.\nLau goleko abantailarekin ekin dio Bidasoak bigarren zatiari. Bizi bueltatu da kantxara, eta seira ere handitu du aldea, Trkuljaren golarekin (20-14). Berrogeigarren minutuan bost goleko errenta zuen etxeko taldeak, baina ez du norgehiagoka apurtzea lortu. Bordilsen erasoak gelditu ezinik, bizirik mantendu du kanpoko taldearen itxaropena. Berrogeita hamargarren minutua bete aurretik, 30-29ra hurbiltzea lortu dute kataluniarrek. Orduan agertu da Bidasoaren defentsa, behingoz gol jarioa gelditzeko. Erabakigarria zirudien gola sartu du Muiñak, lau minutu falta zirenean (33-29). Hala ere, azken momentura arte borrokatu du kanpoko taldeak. Ozta-ozta eutsi dio garaipenari Bidasoa-Irunek.\nComienza el proceso de participación para la programación musical de sanmarciales


www.euskadi.eus izeneko web-aren eta bertan agertzen diren elementu guztien jabetza intelektualaren eskubideak Euskal Autonomia Erkidegoko Administrazio Orokorrak dauzka.\nEAEko Administrazioak bere buruari aitortzen dio, edozein unean eta aurretiaz ohartarazi gabe, web-ean dagoen informazioa edo haren konfigurazio zein itxuraren aldaketak eta eguneraketak egiteko ahalmena.\nBai web-erako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, EAEko Administrazioak ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nEuskal Autonomia Erkidegoko Administrazioak ez du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere Euskal Autonomia Erkidegoko Administrazioaren jabego intelektual eta industrialaren eskubideetan sorturiko kalte eta galerek, aipatutako administrazioari legez dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.\nInteresatuak ematen dituen datuak, bakar bakarrik erabiliko dira dagokion prozedura edo egintzan aurreikusitako helburuetarako.\nDatu hauek ez dira izango, inolaz ere, tratamendu edo hirugarren bati lagatzeko xede, doakionaren zalantzarik gabeko baimenarekin edo Datu Pertsonalen Babeserako abenduaren 13ko 15/1999 Legearen 6.2 eta 11.2 artikuluetan (1999ko abenduaren 14ko 298 zk.ko EAOa) ezarritakoari jarraituz ez bada.\nAipatutako 15/1999 Lege Organikoaren arabera, datu-lagatzaileak edozein momentuan izango ditu sarbide, zuzenketa, ezeztapen eta aurkaritza eskubideak, arauz ezartzen denari jarraituz.


Azken sarrera egiten badatoz hainbat sentimendu eta pentsamendu nire gorputzera. Alde batetik poza ikasteagatik eta bidea konpartitzeagatik eta beste aldetik lasaitasuna honako formakuntza luzea amaitzeagatik.\nEgia esan ilusio handia neukan jarrita hasieran formakuntza honetan eta osoz bete dut. Maila pertsonalean zein profesionalean hobetu naiz. Niretzako izan da berria foroan parte hartzea eta ekarpenak egitea sareetan. Hasia naiz baina sareak duen poterea esperimentatu dut.\nHezkidetzako kontenidu eta baliabideak nola jorratu ikasi dut eta lankidetzan eta partaidetzan ikusi dut modurik onena. Ikuspuntu hezkidetzaileak batzen izugarrizko aldaketak egin daitezkeela nabarmenduko nuke.\nGainera emakumeen espazioa bermatzen eta maskulinitate berrietan fokoa jartzen, …pribilejioei uko egiten… etorkizuna justuagoa garatuko gara. beste errealitatea eraikiko dugu, emakumeen protagonismoa errespetatzen.\nFalta dena? Bidea eraikitzen jarraitzea. Bada garaia bada unea. AURRERA!


Garrantzitsuena oinarria izatea da | Fundación EDE Fundazioa\nNuria (fikziozko izena) egun batean enplegu-zentrora sartu zen eta bere burua aurkeztu zuen. 60 urte baino gehiagoko emakumea da, bizi osoan ostalaritzaren sektorean lan egin du eta egun batean, nagusiaren negozioan arazo ekonomikoak zituztelako, kaleratu egin behar izan zuten. Eta horrela, duela urtebete baino gehiagotik langabezian zegoen, lan bila nola hasi jakin gabe eta aukerarik ez zuela pentsatuz.\n“Ez dakit nola egin curriculum bat, inoiz ez dut behar izan, beti lanean aritu bainaiz. Orain ez dakit lana nola bilatu eta inork ez du kontratatu nahiko nire adineko inor”\nGosea kentzen diguna neutralizatzearen garrantzia\nHemendik bere moduko beste batzuk ere pasatu direla azaldu genion, eta lana lortzen zutela, batzuek nahiago izaten dituztela bere moduko esperientzia eta ibilbidea duten pertsonak, eta ez direla ikaratzen hautagaitzen adinagatik. Oso erraza izan zen harekin motibazioa lantzea, berehala detektatu baikenuen GOGOTSU zegoen emakumea zela. Gauzak gertarazteko gogoa, bizitzaren jolas honetan aurrera egiteko gogoa, aurrera egiteak aukerak sortzea esan nahi duenean. Erraza izan zen enplegua bilatzen ikastearen garrantzia ikusaraztea. Egiten ez jakiteagatik errudun ez sentitzen ikasi zuen, eta ulertu zuen horretarako zegoela gure erakundea.\nHasteko, curriculuma egiten eta eguneratuta mantentzen irakatsi genion, baita aurkezpen-gutun ona egiten ere, lanpostu bateko hautagai izateko, eta inork erakutsi ez zizkion gauza horiek guztiak. Bitartean, Nuria egunero joan zen Zentrora, eta enplegua bilatzeko kanal ugariez hitz egin genuen: kontaktu-sarea, CVak eskuan entregatzea, lan-eskaintzak prentsan, Interneten eta IKTak eta abar.\nNuriak konstantzia du eta aktiboa da, baina Internet bidez lana bilatzeak ikaratu egiten du eta, horretan jarri genuen arreta berezia, orduan, Enplegu Zentroan harekin lan egitean. Bere helburu hori lortzeko zuen gogoa aprobetxatu genuen, mugiarazten zuen gogo hori, Interneten lana bilatzeko erronkari aurre egiteko. Harekin eseri ginen beldurrak uxatzeko, eta emaila ondo erabiltzen erakutsi genion. Lan egiteko modu horrekin ohitzea eta enplegua bilatzeko lana erraztu genion: curriculumaren erregistroa egitea enplegu-atarietan, aldi baterako enplegu-enpresetan erregistratzea, enpresen lan-poltsetan eta abar. Berehala eskuratu zituen curriculuma erregistratzeko nahiz enplegu-eskaintzetan izena emateko gaitasunak, eta guk, sortu ahala zalantzak argitzen edo sartu ahala informazioa hobetzeko proposamenen batzuk egiten genizkion.\nPertsona guztiak GOGOTSUAK direla uste izatearen garrantzia.\nNuriak aurrera egiteko gogoa garatzeko gosea zuen, eta horrek bultzatzen zuen. Mugak gogoratuko ez zizkioten leku bat behar zuen, beldur gehiago sartuko ez zioten leku bat. Ilusioz mantentzeko eta indarguneen alde dena emateko gogoak bultzatzen zuen. Horregatik, aldizka egin ohi ditugun taldeko enplegu-tailerretan parte hartzera ere animatu genuen. Lan-elkarrizketa tailerrean, Enplegu-bilaketaren antolaketa tailerrean eta Enplegua, generoa eta berdintasuna tailerrean parte hartu zuen. Lana gara zezakeen enpresak zuzenean identifikatzen ikasi zuen, auto-hautagaitzaren inguruan lan egin genuen, helburu ziren enpresen zerrenda egin genuen… Eta beste baten moduko egun batean, Enplegu Zentroko atetik sartu zen, ahoan irribarrea zuela. Jatetxe batean lana topatu berri zuela jakinarazi zigun, eta oso pozik zegoela. Eta ez gintuen harritu. Batzuekin, Nuriarekin bezala, ikusi orduko jabetzen zara apustu segurua direla enpresa baterako, lanari aurre egingo dien jarreragatik bakarrik. Hazi den inguruneagatik izango da (sarri, estutasun handiko ingurunea), DNAn daramatelako, edo eragina utzi dien bizi-gertakariren batengatik, baina pertsona horiei nabaritu egiten zaie gogotsu daudela, eta errealitate gordinak ez du lortzen hori ezabatzea edo ezkutatzea. Gose hori beti baitago hor, pertsona bakoitzaren barruan, eta probokatu egin daiteke, bideratu egin daiteke, gainera atera daiteke. Animatu egin behar da, asko errepikatu:\n“Zuk egin dezakezu, oinarritu zure indarguneetan eta ez zure mugetan” “Kontuz, sentitzen duzuna komunikatzen duzu-eta, horregatik da garrantzitsua zure gaitasunak lantzea” “Izan espazioa zuretzat eta zure helburuarentzat” “Zurekin gaude, lagunduko dizugu.”\nNuriarekin ia ez genuen errepikatu beharrik izan, baina beste batzuetan jakin behar da itxaroten, pertsona bakoitzak bere unea izaten baitu.\nOINARRIA ezagutzen laguntzearen garrantzia. Arrazoia.\nNuriarekin azkar asmatu genuen, blokeatzen zuten beldurrak uxatuta. Dagoeneko 60 urterekin merkatutik kanpo zegoela uste zuen arren, egunero etortzeari zentzua bilatu zion. Eta zentzu hori gogorarazi genion etengabe, lagunduz eta animatuz. Egia esan, gogorra baita. Oso gogorra. Nork bere burua mugatzen duen pilotu automatiko hori desaktibatu genuen, langabezian dauden pertsonak helbururik gabe ibiltzea eragiten baitu, eta egunak, asteak… pasatzen zaizkie eta azkenean urteak. Asmatu genuen eta bere motibazioaren OINARRIA zein zen ikusi ahal izan zuen. OINARRI horri esker, bihotz-taupadak bizkortu egin zitzaizkion eta erabat egin zuen horrekin bat. Hala, bere beldurrak gainditu eta egunero ikastera etorri ahal izan zuen, nahiz eta enplegua bilatzeko baliabiderik ez zuela eta galduta sentitzen zen. Nuriak gogoa jarri zuen. Gure lana OINARRI hori, arrazoi edo motibazio hori bilatzen laguntzea izan zen.


Intertestualitatea abiaburu: Haranburu Materreren harrobian. Egilea(k) SALABERRI MUÑOA, Patxi. Euskera, Euskaltzaindia 2013 (1)\n...ziorik erakutsi nahi ez izatea izan zitekeela ebaska jokatzearen arrazoi nagusietako bat, bestela jokatzearen on...\n«Kantuaren bitartez baino ez dira ateratzen Iparraldean emozioak». Egilea(k) AZURMENDI, Nerea. El Diario Vasco, Sociedad Vascongada de Publicaciones, S.A. 2010 (2)\n...na neukan kanta tzera joateko. Beraz, beti ebaska eta presaka idatzi izan dut. Ez dut uste benetako obra luze...


Neguan perretxikoak biltzeko hainbat metodo - Onddo zuria - 2019\nNeguan perretxikoak biltzen ditugu\nPerretxikoen bilketa nahiko ezustekoa da eta hainbat faktoreen mende dago: denboraldi batean, perretxikoen biltzaileak kuboak ekartzen dituzte eta bestean ezinezkoa da basoan bakailao bakarra aurkitu. Hori dela eta, urtero, abuztu amaieran - irailaren hasieran, perretxikoak uzta neguan hasten da. Udazkenean perretxiko zurtoinak uzten badituzu, dagoeneko ziur zaude prestatutako plater eder bat edo beste sukaldaritzako beste lan batentzako. Perretxikoak, berez, produktu oso zehatz bat dira, izan ere, oro har, platerean dastea besterik ez da sartzen, eta gainera, ez dute beren egitura eta konposizioa digestioan zehar aldatzen.\nNola lehortzen perretxiko perretxikoak modu naturalean\nNola lehortzen porcini perretxikoak labean\nNola zuritu perretxikoak neguan\nNola egosi neguan perretxiko perretxikoak egosten\nNola esnatu perretxikoak neguan modu hotz batean\nNola gatza perretxikoak modu bero batean\nPorcini perretxikoak izozteko moduak\nIzoztu zuriak perretxikoak gordinak\nPerretxikoak zuriak eta izoztuak\nIzoztutako perretxiko zuriak\nPerretxiko zuriak marinatzea\nPerretxiko zurien lehortzea\nPertsona orok gogoratzen du nola sutondoan dagoen herrian perretxiko lehorrezko girlandak zintzilik. Gure arbasoek ere perretxikoak lehortzen zituzten neguan, lehorrean, perretxikoak gustu eta usain delikatua mantentzen baitzituzten. Neguko perretxikoak xahutu bi modutan: baldintza naturaletan eta labearen laguntzaz. Argibide gehiago perretxikoak nola lehortzen diren, gehiago hitz egin dezagun.\nBadakizu? Lehortzeko prozesuan, onddoen pisua% 87-90 ingurukoa da.\nLehortzea ia mota guztietako perretarako egokia den metodo bat da, zapore mingotsa dutenak izan ezik.\nPerretxikoak modu naturalean lehortzen erabakitzen badituzu, lehenik eta behin prestatu behar dituzu, hau da: berriz ere perretxikoak ordenatu eta zikinkeria, adarrak eta hostoen zatiak banatu behar dituzu. Garbitu perretxikoak ez da beharrezkoa. 1,5 cm-ko plaka finetan moztu behar dira. Eguraldi onarekin, perretxikoak eguzki irekian lehortu daitezke: horretarako perretxikoak papera edo zapi batez estalitako lautada batean kokatzen dira, burdinazko gainazala besterik funtzionatuko ez duenez, perretxikoak ezin baitira ilundu. eta bakea. Lehortzeko, hobe da estalkiaren azpian leku bat aukeratzea, baina haizea haize ondo botatzen da.\nEguraldiak ez badu funtzionatzen, perretxikoak lehorgailua edo beirazko terraza batean lehortu ditzakezu, baina gogoratu leihoa itxi.\nNola perretxiko zuriak lehortzen labean erabilita\nHiri handi batean bizi bazara eta ez duzu perretxiko denborarik naturalki lehortzeko, eta irtenbide bat dago: perretxikoak lehortu ditzakezu labean laguntzarekin, eta oso erraza da egitea. Lehortzeko gaia duten perretxikoak hondakinekin eta zikinkeriarekin garbituko dira, baina ez garbitu, baina kaltetutako lekuak soilik moztuko dituzte. Lehortze erosoagoa lortzeko, fruta-gorputzak tamainaren arabera ordenatuko dira eta orratz berezietan sartuta daude edo paperean finkatuta.\nGarrantzitsua da! Labea / sukalde batean lehortzen denean, perretxikoak ez dira elkar ukituko, eta hobe da materiala geruza batean jartzea.\nLabean lehortzeko aire zirkulazioa ona izan behar du, eta, gainera, denbora perretxikoak lurruntzen hezetasuna kentzeko behar. Ezinezkoa da aldi berean beroa jartzea, perretxikoek lehenik eta behin bota behar dituzte 45 graduko tenperaturan. Tenperatura berehala igotzen baduzu, proteina-substantziak perretxikoetatik askatuko dira eta, lehortu ondoren, perretxikoen itzal ilunagoa emango zaie. Tenperatura soilik landu daiteke perretxikoak itsatsi eta azalera lehortu ondoren; tenperatura 75-80 gradu igotzen da. Lehortze prozesuaren iraupena ezinezkoa da zehaztu, perretxikoen tamainaren arabera denbora-tarte desberdinetan lehortu daiteke: lehortu diren perretxikoak denboran kendu egin behar dira eta gainerakoak buelta eman.\nNeguan perretxiko perretxikoak saltzea oso denbora luzean erabiltzeko eta uzta denboraldiaren ondoren uztartzeko metodo oso ezaguna da eta perretxikoen perretxikoak modu desberdinetan eta errezeta daude ontzian, baita beste ontzi batean ere. Perretxikoak, gatzez biltzen direnak, hainbat platerekin prestatzeko erabil daitezke (zopak, saltsak, etab.).\nPerretxikoak biratu aurretik, neguan gatzez prestatuta, arretaz prestatu behar dira. Gatzagarako perretxikoak freskoak eta osasuntsuak izan behar dute, ez gehiegikeriak, kalte mekanikorik gabe Perretxikoak bi irizpide antolatu behar dira: motaren eta tamainaren arabera, hankak moztu.\nBadakizu? Gatz eta syroezhek gatzez kanpoko azala garbitu behar da.\nGatzatu aurretik, garbitu perretxikoak ondo ur freskoarekin, jaregin edukiontzi batera ura eta gehiegizko hezetasuna xukatu dezaten. Perretxikoak garbitu ondoren, zikinkeria eta hondakinak betez garbitu egin behar dira, kaltetutako eremuak moztu behar dira. Perretxikoak tamainaren arabera mozten dira: zenbat eta handiagoa perretxiko bera, orduan eta finagoak moztu behar dira. Gatza perretxikoak, mokhiki edo boletus erabakitzen baduzu, kontuan hartu behar da epe laburreko airearekin kontaktua ere ilundu ahal izango dela, horretarako gatza eta azido zitrikoak konpondu behar dira 10 g gatzarekin eta 2 g. ur litro bakoitzeko azido zitrikoak.\nGatzaren perretxikoak hainbat modutan egon daitezke: hotza, beroa eta lehorra. Azter dezagun hiru prozesu horiek zehatzago.\nGatz-metodo hotzak aurretiazko tratamendu termikorik behar ez duten perretxikoekin lan egiteko erabil daiteke: perretxikoak, esnea, perretxikoak, olatuak, russules, eta abar. Gatzatzearen lehenengo fasea perretxikoak 1-2 egun beratzen dira ur garbi eta maiz aldatu behar da. . 10 ur gatza eta 2 g-azido zitrikoak ur litro bakoitzeko perretxikoak ur gezetan busti. Ur horietan bustitako perretxikoak gela fresko batean mantendu behar dira.\nGarrantzitsua da! Mota desberdineko perretxikoak denbora tarte ezberdinetan busti behar dira, beraz Valui 3 egunetan bustitakoa da, esnea perretxikoak eta podgruzdi - 2 egunez, eta volvushki eta sitsak - egun bat. Ryzhiki eta russula ez dira bustitzen.\nProzesu berak denbora asko igarotzen badu, zuriketa prestatu ahal izango duzu, horretarako ur irakinetan murgilduta egon behar dute eta minutu batzuetan utzi edo ura irakiten bota. Aleak egin ondoren, ezinbestekoa da perretxikoak ur hotzetan jartzea. Ondoren, perretxikoak jar litezke geruzetan txapak estalita, behean gatza bota eta geruza bakoitza gatza bota. 1 kg izokina 50 g gatz beharko dira. Perretxikoak baratxuri, aneta, piper, cumin edo perrexilarekin ondu daitezke, baita gerezi hostoak ere. Bete edukiontziak mihisez estalita dago eta "pisu agentea" gainean kokatzen da eta egun bat edo bi igaro ondoren leku fresko batera eramaten dituzte. Egun batzuk geroago, perretxikoek apur bat loditzen dutenean, zuk / keg betetzeko ahal duzun guztia jakinarazi beharko duzu eta zapaltzailea berriro jarri. Horrela, denbora pixka bat igaro ondoren, edukiontzia bete egingo da eta aste bat igaro ondoren beharrezkoa da ontzian gatzun dagoela egiaztatzea, bestela, gehi dezakezu 20 g gatz ur litroetan diluitu eta karga pisua handituz. Perretxiko hauek -1-7 graduko tenperaturan gorde ditzakezu.\nLaster gruzdey gatz metodoa beroa ez da hotz desugertzea oso desberdina da, baina denbora asko behar du. Hasi prozedura perretxikoak prestatzeko: garbitu, garbitu eta bustitako edo blanched dira, moztu.\n0,5 litro ur bota behar dituzu (perretxiko kg bakoitzeko) zuretzako egokitutako plater batean (kazola edo gisatua) eta gatz pixka bat gehitu. Urak irakiten duenean, perretxikoak jarri ditzakezu bertan. Sukaldaritza bitartean, perretxikoak denbora guztian piztuko dira, bestela erre egingo dute. Urak irakiten duenean, aparra kendu behar duzu, dastatzeko espeziak gehitu eta prest egon arte prestatu arte: sukaldaritza denbora 10 eta 25 minututara dago.\nBadakizu? Perretxikoen jarrera beheko aldean kokatu direla eta gatzun gardena bihurtu daiteke.\nPerretxiko prestak plater zabal batean tolestu behar da hozte azkarrena lortzeko eta gero ontziekin jarri gatzunarekin. Gatzun eta onddoen ratioa: gatzun bat eta 5 perretxiko zati. Hilean eta erdi modu horretan perretxiko gazituak erabiltzea posible da.\nGatz-metodo lehorra erabiltzean, perretxikoak ez dira prestakuntza berezirik behar: garbitu egin behar dira, zapi leun eta heze batekin garbitu eta ez dira garbitu. Ondoren, kaltetutako toki guztiak moztu eta perretxikoak moztu behar dituzu. Perretxikoak edukiontzi batean jarri behar dira geruzekin gatzatzeko, gatz bakoitza bota, oihala estali eta prentsan botako agente batekin estutu, oxidatzeko gaitasuna ez duen materialarekin egina. Perretxikoak astebetean edo erdi jan ahal izango dira, produktua prest dagoenean, gainera, perretxikoak erabat estali behar dituen zukua izango da. Metodo hau "lehorra" ere deitzen da, perretxikoak espezie osagarriak behar baitituzte, perretxikoak beraiek dagoeneko oso aberatsa dena delako.\nGarrantzitsua da! Horrela, ez da perretxiko guztiak gatza, baina espezie kopuru txiki bat besterik ez da, hots, perretxikoak eta podoreshniki.\nPerretxiko zurien izozte etxekoandreak neguan biltzeko modurik errazena eta merkeena da. Ia perretxiko mota guztiak izoztu ahal izango dituzu, eta gero erabili ia edozein plater prestatzeko.\nNeguan perretxiko zuriak izoztea oso erraza da. Perretxikoak izozkailuan bidali aurretik garbitu eta garbitu behar dira. Perretxikoak izoztuak izoztuak izan daitezke soilik; bestela, izoztu egingo dira. Zabaldu eta garbitu perretxikoak plater finetan moztu behar dira 5-7 mm-ko zabalera eta zuretzat egokiak diren gainazal lau batean jarriko dira. Inprimaki honetan, bidali perretxikoak izozkailuan. Izozkailuan toki gutxi badago, perretxikoak zati txikitan moztu eta izozkailu edo estalki berezietan izoztu ahal izango dituzu tapa hermetikoarekin, eta hori beharrezkoa da perretxikoak beste produktu batzuen usaina ez ateratzeko.\nIzoztutako perretxiko izoztuak denbora luzez eta ondo gordetzen dira, ezer gordinik eman gabe. Oso erraza da irakiten perretxikoak izoztea, nahiz eta prozesua luzea dirudi. Lehenik eta behin, perretxikoetatik hondakinak garbitzea da, zatitxo txikitan moztu eta ur askorekin garbitu. Perretxikoak suaren gainean jarri behar dira, esmalte edo altzairuzko eltze batean, tapa batekin estali gabe, beraz, ura ez da irakiten, eta ez zure sukaldea zikindu.\nPerretxiko irakiten hasi eta gero, sua gutxieneko mailara jaitsi beharko litzateke, eta oraindik irakiten da. Inprimaki honetan, perretxikoak minutu batzuk irakiten beharko lirateke, eta gero xukatu behar dira eta sutara ura garbitu berriro jarri behar dute, perretxikoak beheraino hondoratuko dira. Ondoren, kendu platerak beroan eta perretxikoak iragazi, hozten utzi.\nBadakizu? Hobe da perretxikoak bahezta uzteko bahe batean, orduan ziur egon zaitezke perretxikoetan hezetasun gehiegirik ez dela.\nOndoren, perretxikoek poltsak edo ontziak ontziratuta daude, ondo itxita, izozte data eta etiketa izozkailura bidalita.\nPerretxiko gordinak edo egosiak ez dira soilik izozteetarako; horregatik, perretxiko frijituak zuriak egitea posible da. Frijituak perretxikoak izoztea nahiko erraza da: perretxikoak hondakinak garbitu behar dira eta gurina azaletik kendu behar da. Perretxikoak garbitu ondoren, pieza handietan moztu eta garbitu egin behar dira. Jarri perretxikoak zartagin berotan olio kopuru txiki batekin eta frijitu likidoa lurrundu arte. Ondoren, perretxikoak beroetik kendu behar dira eta itxaron arte. Hoztutako perretxikoak poltsetan edo ontzietan sartuta egon behar dute, ondo itxita eta izozkailura bidali.\nGarrantzitsua da! Perretxiko aberatsa zaporea eta usaina gordetzeko beharrezkoa da perretxikoak erretzeko olioa gabe, izozketa egin aurretik.\nFrijituak perretxikoak -18 gradutik beherako tenperaturan gorde daitezke eta berehala tratamendu termikoa jasoko dute desizoziorako.\nEtxekoandre bakoitza gutxienez behin perretxikoak egosi dira, neguan marinatua eta bakoitzak bere errezeta du. Prestatzeko modu ezagun bat da, eta gero beste plater batzuk prestatzeko edo plater berezi gisa erabil daiteke. Tubularrak eta lamelariek egokituta daude marinatzea; beste batzuk baino egitura gogorragoa da; perretxiko gazte eta ez gehiegi erabili behar dira. Neguan perretxikoak marinatu aurretik garbitu egin behar dira, kaltetutako eremuak moztu eta garbitu. Perretxiko handiak banan-banan egon behar dira, eta txotxak eta hankak desugertuta egon behar dute. Maiz egiten diren galderak: nola izoztutako perretxiko perretxikoak nola biltzen diren. Erantzuna oso erraza da: gordinak bezala, ordea, lehenik eta behin, ezabatu, "baztertzea" eta tratamendu termikoa jasan behar dituzte: uretan irakiten edo irakiten uretan irakin dezaten.\nPerretxikoak ilundu ez daitezen, gatza eta azido zitrikoak konpondu ahal izango dira, baina sukaldaritza prozesuaren aurretik, garbitu beharko dira.\nMarinelarekin perretxikoak prestatzeko bi modu daude: irakiten perretxikoak plater berean marinade batekin, zapore eta usain aberatsa emango du, baina marinade itxura ez da gehien atsegina izan, iluna, itsaskorra izango da, perretxiko zatiekin. Bigarren modua perretxikoak eta marinada irakiten ditu bereizita, eta, ondoren, marinadak irakiten duen unean, bi osagai konbinatu. Kasu honetan, ezin duzu zapore eta kolore bereziki aberatsa lortu, baina mantendu perretxiko itxura ederra marinadako lanetan. Amaitutako produktua esterilizatutako ontzietan isuri eta esterilak estali behar da; botulismoa saihesten lagunduko du. Horrelako perretxikoen perretxikoen aldaketarik txikienak hobeak kentzea da, beraz, ez du pozoituta egoteko.\nIkus dezakezun bezala, prestatu perretxikoak, besterik gabe, eta merke. Nahikoa da sukaldean denbora pixka bat pasatzeko zeure burua eta zure maiteak perretxiko plater gozoak atsegin izateko.\nLehortza elektriko batean aldakak lehortzea - neguan prestatzeko metodo sinple eta fidagarria da\nAskotariko barazkiak neguan: 3 errezeta bizkorrak\nTomatea "Openwork F1": errendimendu handiko eta beroarekiko erresistentea\nCopyright 2019 \_ Online larre nekazaria \_ Neguan perretxikoak biltzen ditugu


EUSKAL PRESOAK EUSKAL HERRIRA ORAIN! - GARA\n2011ko abenduaren 10a\nEuskal Preso Politikoon Kolektiboak euskal gizartearekin bere ekimen eta gogoetak konpartitu nahi ditu agiri honen bidez:\nOspakizun, aldarrikapen eta salaketa egunak\nNazioarteko Giza Eskubideen Eguna abenduaren 10ean. Halako egunik bada, eskubideak urratzen direlako da, han eta hemen, nonahi. Gurean franko, hizkuntza eta kulturatik hasi eta eskubide politiko oinarrizkoetaraino, euskal presook pairatu behar dugun jazarpen eta beheramenduetatik pasatuz. Egun aproposa urraketen salaketa egiteko.\nEuskararen Nazioarteko Eguna abenduaren 3an, ospakizun eta errebindikazioa uztartuz. Egun seinalatu bera, Nafarroaren Eguna, ospakizun eta aldarri hau ere. Lingua navarrorum esamolde zaharra, euskaldunon hizkuntza, nafarron hizkuntza. Herri bat. Euskalgintza eta herri osoarekin bat gatoz gure hizkuntzaren aldeko mobilizazioan. Garai berriak hizkuntza eta kultur eztanda ekarri behar du, auzo eta herrietatik instituziotaraino, norbanakotik gizarte osoraino. Hizkuntzak lurraldea behar du, egitura juridiko politikoa, eskubideak. Non euskaraz, han Euskal Herria. Euskara ofiziala lurralde osoan!\nKontrara, Espainiako Konstituzioaren Eguna abenduaren 6an. Inposaketaren hautua egiten jarraitzen dutenek ospatu dute. Guk lerrootatik, Herri gisa dagozkigun eskubideak errebindikatzen ditugu gure herriko sektore zabalarekin batera eta ukazioa salatu. Presoarentzat bezala ziega da Konstituzio espainiarra Euskal Herriarentzat. Zerrailaren gakoa eskuan dugu!\nKonponbide demokratikoaren aldeko indarrek eta euskal gizarteak, permititu ezin dugun erasoa. Estatuei modu positiboan erantzutea besterik ez dagokie, luze gabe. Aurrez aurre Herri osoa baitute, gaur arte espetxe politikaren krudeltasun eta bortxakeria onartu, babestu eta sustatu dutenak ere. Amaitzea, urjentziazko ariketa demokratikoa. Erabaki ausart, sakon eta demokratikoak hartzeko garaia da. Konponbidearen ibilbide orriak exijitzen du.\nGutako bakoitzak Euskal Herriratzeko eskaera egingo dugu egunotan, agiri honen bidez jakinarazi eta babesten dugun eskaera.\nGure izaera politikoa errespetatua izan behar da, gatazka politikoaren ondorio zuzen eta ukaezin baikara, konponbidearena bezalatsu. Garai berriotan, prozesu politikoan gure ekarpen aktibo eta positiboa egiteko Euskal Herrian baturik izan behar dugu, dagokigun eztabaida, harreman eta ekimenak baldintza politiko egokietan eraman ahal izateko. Funtsezkoa da Euskal Herrian elkartzea.\nKolektiboak, Frantzia, Espainia eta beste lurraldetan garen kideok, eztabaida prozesua abiatu dugu, agiri honen bidez ofizialki ezagutzera ematen duguna. Nazio askapen mugimenduaren estrategia eta egoera politikoa dugu eztabaidaren abiapuntua. Amnistia eta autodeterminazioaren bidean, Kolektiboaren ildo politikoa zehaztu eta eguneratzea eztabaidaren muina.\nEztabaidaren ondorioek Kolektiboaren norabidea markatuko dute. Konponbide demokratikoaren bidean zeresana badugu. Konponbidearen korapilo nagusia autodeterminazioa da, gatazkaren ondorioen korapiloa ondoan duela. Biak askatu behar ditugu. Askarazi.\nHorra gure erronka berria. Ausardiaz, arduraz eta baikortasunez gure Herriarekin batera, herritarrekin batera aurrera jotzeko erabakitasun osoa dugu. Urratsak eman behar dira.\nUdazken honetako ekimenak norabide horretan kokatzen ditugu. Eskaera demokratiko premiazkoa egin dugu: muturreko egoerak altxatzea. Estatuek urtetan eraikitako legeria eta mekanismo juridiko-judizial errepresiboek, hamarnaka preso espetxean bahiturik dituzte, preso ororen askatasunerako eskubidea behin eta berriz ukatuz. Gaixo direnak, kondizionalaren epeetan aspaldi sartuak direnak, bizi arteko zigorra de facto eta irregularki aplikatuta espetxealdia luzatu dietenak.\nGuztion berehalako kaleratzea exijitzen dugu. Orain arteko jukutria, intoxikazio eta manipulazioak, etekin gose miserableak, alboratzeko garaia dute.


NAFARROAKO IKASTOLAK IRAGANETIK ETORKIZUNERANTZ | Soziolinguistika Klusterra\nAtarikoa » NAFARROAKO IKASTOLAK IRAGANETIK ETORKIZUNERANTZ\nNAFARROAKO IKASTOLAK IRAGANETIK ETORKIZUNERANTZ\nArtikulu honen lehen zatian saiatuko gara agertzen ikuspegi zabal batetik Nafarroako euskaltzaleok eta ikastolok XX. mendean zehar egindako lanaren kokapena, epe luzeagoek etorkizuna proiektatzen laguntzen dutelakoan. Halaber antzemanen dugu gaur egungo egoera eta NIEko ikastolek duten erronka instituzionala zein pedagogikoa.\n1975-1979an ziurtasunik gabeko garai batera iristen gara. Baskongadetako beste ikastolek bere lekua aurkitzen duten bitartean, Nafarroakoen kontrako neurriak hartuko dira aipaturiko epean. Eraso horien aurrean, Euskal Herriko proiekzioa eman nahiak sorraraziko du NIE bera. Garai horretan hainbat ikastolak munizipalizatzea lortuko dute. 1979tik aurrera bai ikastola eta baita bere eskutik jaioko zen euskarazko irakaskuntza publikoa sendotzen joan ziren, erakundetzen joan ziren neurrian.\nHistoriak erakutsi digu ez direla sekula eskutik helduta joan ikastolen mugimendua eta boterea, ez behintzat norabide berean. Etengabeko desadostasun horren emaitza hauxe da: oraindik ere, XXI. mende honetan, bost ikastola ez daude lege barrenean, ezta guztien artean dituzten 600 ikasle inguru horiek ere. Hitz batez, “alegalak” dira.\nIrakasle izateko ez da nahikoa irakasgai bati edo batzuei buruzko informazioa biltzea (metatzea), informazio hori aberatsa, sakona, eta bariatua izanik ere. Ez da gauza bera matematikaria edo matematika irakaslea izatea. Historialari on batzuk historia irakasle txar-txarrak izan ziren. Irakasleen prestakuntzak aldaketa handia izan du bere prestakuntza jarraituari dagokionez.\nPrestakuntza esperientzia horiek eskatzen duten lan motak (informazioa, kontrastea, praktikan jartzea, emaitzen eztabaida eta ezarpena ikastolan) zerikusi handiagoa du lan “mintegiarekin”, egiten diren bezalako “ikastaroekin” baino. Horregatik, prestakuntza honetan ikastetxeko irakasleen edo irakasle multzo baten talde lanari ematen zaio lehentasuna eta ez banako prestakuntza espezializatu-espezializatuari.\nIzan ere, kontua ez da soilik pentsatzea ikasgela barnean ematen diren eduki akademikoen indar instruktiboan, baizik eta ikastetxean lan egiten dugun guztiok -hezkuntza eragile garen aldetik eta elkarrizketaren bidez- daukagun hezkuntza ahalmenean (ez soilik ezagutzak transmititzea). Horregatik indartzen da hezkuntza komunitatearen ideia, ikaskuntza komunitatearen ideia, alegia. Beraz, baloratu egiten da prestakuntzaren zentzu komunitarioa elkarrizketa bidezko prozesuetan oinarriturik.\nIkastolen Konfederazioko prestatzaileen taldean prestakuntza ildo hori lantzen ari dira duela urte batzuetatik hona. Alde horretatik, prestakuntzarako esparru bateratu bat mamitzen dihardute, ikastoletan egiten ditugun prestakuntza ekintza guztiei koherentzia emateko. Ahalegin horri esker, munta handiko ekintzak iritsi zaizkigu, 2004/05 ikasturtean garatutakoa bezalakoak, gure irakasleak Informazioaren eta Komunikazioaren teknologia berrietan teknikoki eguneratu zitezen\nI- HAINBAT OHAR HISTORIKO\nAunitzetan gure erroak non dauden antzemateko hala nola gure lanak zer garrantzia izan duen aztertzeko epe luzexeagoak behar ditugu darabilzkigunak baino. Orain euskarak Nafarroan daukan egoera ez da betidanik izan duena eta gaur egungo Nafarroako Gobernuak euskararekiko daukan jarrera ez da beti izan duen bera. Artikulu honen lehen zatian saiatuko gara agertzen ikuspegi zabal batetik Nafarroako euskaltzaleok eta ikastolok XX. mendean zehar egindako lanaren kokapena, epe luzeagoek etorkizuna proiektatzen laguntzen dutelakoan. Halaber antzemanen dugu gaur egungo egoera eta NIEko ikastolek duten erronka instituzionala zein pedagogikoa.\nXIX. mendearen bukaeratik Gerra Zibila bitarte Nafarroako Aldundiak, beste euskal lurraldeen antzera, euskara babesteko jarrera hartu zuen, hitzezko diskurtsoan bederen: Euskara-Linguae Navarrorum, kontserbatu behar zen altxorra. Nafar intelektual prestigiodunen eragina antzematen dugu aipaturiko epean, mende horretan Nafarroak ekoiztu zituen handienak: Juan Iturralde y Suit, Florencio Ansoleaga, Esteban de Obanos, Estanislao Arantzadi, Salvador Echaide, Ramón Irurozki, Fermin Iñarra eta, bereziki, Arturo Campión. Hauexek izan ziren Nafarroaco Euscarazco Elcargoa 1877an sortu zutenak eta Euskal Herriko antzeko beste elkarteei bidea ireki zietenak. Euskara publikoki defendatua izan zen garai horretan, hizkuntzan antzematen baitzuten foruen errestauraziorako bideetako bat.\nGarai horretako Aldundia euskara iraunarazten saiatu zen; euskara katedrak paratzeaz gainera, Hego Euskal Herriko beste Aldundiekin batera Eusko Ikaskuntza eta Euskaltzaindia babestu zituen. Defentsa horrek, hala ere, gauzatze praktiko gutxi izan zuen Lehen Mailako Irakaskuntzan. Eusko Alderdi Jeltzaleak bultzatu eta euskaltzaleek gauzatutako Iruñeko, Lizarrako, eta Elizondoko Ikastolak ditugu ekimenik interesgarrienak irakaskuntzari begira, beti bezala gizarte ekimenetik gauzatuak, ez bide ofizialetik. Eskola hauen alderdirik aipagarrienak, gure aburuz, Hego Euskal Herriko beste Euskal Eskolekin, emakumeen bitartez bereziki, edukitako koordinazio pedagogikoa, eta Eskola Berriaren irizpide metodologikoen ezarpena ditugu. Hiru eskola esperientzi horiek, 1936an, hots, Gerra Zibilaren hasierarekin amaitu ziren, epe beltz bati ekin zitzaionean.\nNafarroa irakaskuntza esparruan ez ezik beste arlotan ere eskubide historikoen jabe izan da. Estatuaren aurrean horien aldarrikapena behin baino gehiagotan egin zuen: sutsuki, maisu-maistren izendapenak proposatzeko nafar udalek zuten eskuduntzengatik, eta zarata handirik atera gabe, egitez, bere hezkuntza organo gorenak, Hezkuntza Batzorde Nagusiak, alegia, zituen eginkizunak mantentzeagatik. 1941ean, hezkuntzazkoak ez ziren kultura eskuduntzak kudeatzeko Príncipe de Viana Erakundea sortu zuen Foru Aldundiak. Honek guztiak estreinako deszentralizazio kasua erakusten digu Estatu espainolean gertatzen ari zenarekin erkatuta, harrigarria, bereziki Gerra bukatua zela eta Estatuak totalitarismoaren jokabidea zuela kontuan hartzen badugu.\nEstatu berriko hizkuntzekiko politikak erabat itxita jarraitzen zuen garaian, hau da, 1949an, euskara klaseak babestea erabaki zuen Aldundiak, irakaslearen kostua ordainduz eta egoitza utziz. Nafarroako Aldundia aurkituko dugu orain, “gure hizkuntzaren altxorra” babestu eta kontserbatu nahian. Horrelaxe, Nafarroako Aldundiak 1957an, bere goreneko kultur erakundearen barruan, hau da, Príncipe de Vianaren barruan, Euskararen Aldeko Saila (Bizkortze Saila eta Sustatze Saila izenak ere erabiliak izan ziren garaiko kideen aldetik) sortzea erabaki zuen. Honen babesean berriro ere ikastolak sortuko dira, baina indar berrituta oraingo honetan. Iruñean 1963 urtean jaio zen ikastolari finkoago mantenduko zen beste batek jarraituko zion 1965ean, Nafarroako euskal irakaskuntza esparrua berriro ere irekiz. Hala ere, erakunde honek beranduago aurrera eramandako norabidea zela eta, bere kideek 1972an dimisioa eskatu zuten; ordurako ikastolek bere irakaskuntza hazia botata zuten Nafarroako esparru osoan, 13 zirelarik. Ikastolen jaiotzak geldirik gabe jarraitu zuen.\nOndorengo epea hagitz interesgarria izan zen, nahiz eta gauzatze praktikoa ez zuen izan. Jende gutxik dakien arren 1972tik-1975eko epean, Nafarroako agintariek saiakerak egin zituzten hizkuntza arloko autonomia lortzen, ezaguna denez arrakastarik gabe. 1975-1979an ziurtasunik gabeko garai batera iristen gara. Baskongadetako beste ikastolek bere lekua aurkitzen duten bitartean, Nafarroakoen kontrako neurriak hartuko dira aipaturiko epean. Eraso horien aurrean, Euskal Herriko proiekzioa eman nahiak sorraraziko du NIE bera. Garai horretan hainbat ikastolak munizipalizatzea lortuko dute. 1979tik aurrera bai ikastola eta baita bere eskutik jaioko zen euskarazko irakaskuntza publikoa sendotzen joan ziren, erakundetzen joan ziren neurrian. Hala ere, Nafarroako ikastolak bere erakundetze prozesua erabat burutu ez dutela sartu dira XXI. mende berrian.\nII.- GAUR EGUNGO EGOERA\nEkonomia eta estrategia arloko arrazionalizatze mugimendu batzuen ondotik, hona hemen zeintzuk diren gaur egun Nafarroako Ikastolen Elkarteko bazkideak:\nANDRA MARI IKASTOLA (1970) ETXARRI ARANATZ\nARANGOITI IKASTOLA (1980) IRUNBERRI\nARGIA IKASTOLA (1984) FONTELLAS-TUTERA\nBAZTAN IKASTOLA (1970) ELIZONDO\nERENTZUN IKASTOLA (1985) BIANA\nIBAIALDE IKASTOLA (1985) LODOSA\nIÑIGO ARITZA IKASTOLA (1971) ALTSASU\nJASO IKASTOLA (1980) IRUÑEA\nLABIAGA IKASTOLA (1974) BERA\nLIZARRA IKASTOLA (1970) LIZARRA\nPAZ DE ZIGANDA IKASTOLA (1970) ATARRABIA\nSAN FERMIN IKASTOLA (1970) ZIZUR TXIKIA\nGARCES DE LOS FAYOS IKASTOLA (1970) TAFALLA\nRINCÓN DEL CARMEN IKASTOLA (1976) ZANGOZA\nTANTIRUMAIRU IKASTOLA (1974) LESAKA\nIkastola horietako gehienak kooperatibak dira eta, aldi berean, bigarren graduko kooperatiba eratzen dute, hots, NIE.\nHilean behin biltzen da bere zuzendaritza kontseilua eta bere batzarra. Ikastolei loturiko gaiak eztabaidatzen ditu Xabier Azanza Arbizuren presidentziapean eta Pello Mariñelarenaren zuzendaritzapean.\nMaiztasun berarekin, ikastetxeetako zuzendariak Irene Lopez-Goñi arduradun pedagogikoarekin biltzen dira hezkuntza gaiak aztertzeko.\nAldi berean, NIE partaide da Euskal Herriko Ikastolen Konfederazioan (EHIK). Interes ekonomikoa duen europar elkartea da, Euskal Herriko bost federazioek osatutakoa. Ikastolen eragilea da.\n2.- Gure izaeraren xedea\nEstatutuen arabera, era elkartuan ikastolaren eredua bultzatzea, bai eta euskara eta euskal kultura ere, hala hezkuntzan nola gure ingurunean….\n3.- Administrazio egoera\nHorietako lau daude legeak eremu ez-euskalduna esaten dion lurraldean. Guk, aldiz, premiaz berreuskaldundu beharreko eskualdea deitzen diogu.\nAdministrazio guztiek esan dute indarrean dagoen legeak eskualde horretako ikastetxeen legeztapena eragozten duela. Bitartean, administrazioak dirulaguntzak ematen dizkie eta Zangozako nahiz Tafallako ikastolak legeztatu ditu, bi horiek eremu birtual horretan egonik ere. Berako Labiaga ikastolari doakionez, hasieratik beretik legeztatzearen zain dago DBHko ziklo osoa. Horrek 400 milioi pezeta inguruko galera sortu du eta dirutza hori gurasoek berek jarri behar izan dute, bai eta Euskal Herriko gainerako ikastolek ere.\nHor aitzakia da ez duela kirol instalaziorik eta, hara, udalak erabakita, herriko udal instalazioak erabiltzen ditu herrian dauden gainerako ikastetxeek bezalaxe.\nIII. IKASTOLETAKO PRESTAKUNTZA PEDAGOGIKOA\nNafarroako Ikastolen Elkarteko arduradunak garen aldetik, eskatu zaigun iruzkin labur honen bidez, pausoak ematen saiatuko gara gure herrialdeko euskarazko hezkuntzaren kalitatearentzat erabateko garrantzia duen proiektua gizartean zabaltzeko: ikastoletako hezkuntza komunitatearen prestakuntza, horixe baita abian jarri dugun azkenetako proiektua. Horretarako, Nafarroako Ikastolen Elkartea eta partaide garen Konfederazioa gauzatzen ari diren prestakuntza ildo nagusiak azalduko ditugu. Baina bere osoan uler dadin, zilegi bekigu hezkuntza munduan oro har eta ikastoletan bereziki gertatzen ari den paradigma aldaketa aztertzea.\nHezkuntza albiste da egunotan eta, zehatzago, Alderdi Sozialistak LOE legearen bidez aurrera eraman nahi duen hezkuntza erreforma. Polemikak, eztabaidak, eta alderdi politikoen arteko enfrentamenduak agerian uzten dute hezkuntzak gizartean eta politikan duen garrantzi handia. Irakasleak hezkuntzako aldaketen eragile nagusiak izanik (baina ez bakarrak), deigarri gertatzen da ikustea zeinen leku txikia utzi zaion Legean kontu horri eta zeinen gutxi hartu den kontuan irakasleen iritzia legea egiterakoan. Nafarroan, gu, ikastolok, bi aldiz baizik ez gaituzte gonbidatu kontu hori eztabaidatzera eta bietan Eskola Kontseilua izan da gonbidatzailea.\nKonstituzioa indarrean sartu zenetik hona gauzatu den munta handieneko hezkuntza erreforma 1990ean egin zen zalantzarik gabe, LOGSE legearen eskutik, eta alderdi berberak egin zuen. Lege hori benetako iraultza izan zen irakasleentzat, zalantzan jarri baitzuen goitik behera irakaslearen rola informazioen igorle huts gisa, ezagutzaren zabaltzaile huts bezala; azken finean, instruktore soil bezala. Ikaslearengan jarri zen azpimarra, ikaskuntza gertatzen den moduan eta, ondorioz, ikaskuntza horrek eskatzen duen irakaskuntza motan. Irakasle izateko ez da nahikoa irakasgai bati edo batzuei buruzko informazioa biltzea (metatzea), informazio hori aberatsa, sakona, eta bariatua izanik ere. Ez da gauza bera matematikaria edo matematika irakaslea izatea. Historialari on batzuk historia irakasle txar-txarrak izan ziren. Irakasleen prestakuntzak aldaketa handia izan du bere prestakuntza jarraituari dagokionez.\nIrakasle gehienek izan duten maisutza tradizioaren arabera, beren prestakuntzaren ardatza osatu duten edukiak irakasgai zientifikoei, humanistikoei, edo teknologikoei lotuak egon dira. Aldiz, tradizio horretan oso murritza izan da psikopedagogiari eta praktikari utzi zaien tartea. Denboraldi labur samarrean, irakasleari halako gaitasun batzuk garatzea eskatzen ari zaio, baina ez zaio inolako prestakuntzarik eman gaitasun horiek garatzeko. Prestakuntza horrek curriculumaren eskakizun berriak hartu behar lituzke kontuan, irakaslearentzako rol berriak taxutu dituen eskola batean, dinamikoagoa eta konpromiso handiagokoa, irakaskuntza-ikaskuntza prozesuak gidatzen dituen profesionala den aldetik.\nAzken hamarkadetan zabaldu diren ereduek bazter utzi dute prestakuntzaren eredu tradizionala. Horren arabera, adituak gai jakingarriei buruzko mintzaldiak ematen dizkio edo ikastaro bat ematen dio irakasle talde bati. Irakasleek txundituta entzuten dituzte adituaren azalpenak, baina informazioa, bistan denez, norabide bakarrekoa da.\nHorrela, ikaslearengana bideratutako pedagogiek –hermeneutikak, fenomenologiak, eta pedagogia kritikoak- beren aztarna utzi dute irakaslearen prestakuntza jarraituaren egungo orientabideetan. Modu nabarmenean finkatu dira, eta esparru zabalagoa eta positiboagoa eratu dute irakaslearen garapen profesionalerako. Ikerketek erakutsi digute ez direla abiarazten irakasleek praktikan jartzen, eztabaidatzen, egokitzen, eta hobetzen ez dituzten esperientziak. Prestakuntza esperientzia horiek eskatzen duten lan motak (informazioa, kontrastea, praktikan jartzea, emaitzen eztabaida eta ezarpena ikastolan) zerikusi handiagoa du lan “mintegiarekin”, egiten diren bezalako “ikastaroekin” baino. Horregatik, prestakuntza honetan ikastetxeko irakasleen edo irakasle multzo baten talde lanari ematen zaio lehentasuna eta ez banako prestakuntza espezializatu-espezializatuari. Halaber, informazio bilera batzuk proposatzen dira adituarekin, eta baita praktikak kontrastatzeko bilerak ere, gero emaitzak aztertzeko.\nIrakasleen prestakuntzari heltzen zaion ikuspegiaz gain, garrantzitsua da ikaskuntzaren esperientzien edukia ere. Gaur egun, “ikasten ikasi”, “ekiten ikasi”, “ikaskuntza bizitza osoan zehar” bezalako esperientziek rol erabakigarria bete dute irakaslearen lan eta gizarte rola berriro definitzeko eta horri balio handiagoa emateko. Ez dezagun ahaztu informazioaren eta komunikazioaren teknologien garapen bizia eta etengabea, ezta gai horretan irakaslearentzako dagoen eskakizuna ere. Alde batetik, pedagogian eta horri lotutako jakintza adarretan (medikuntzan, psikologian, eta soziologian bereziki) egindako ikerketa zientifikoak ezagutzan eragin dituen aurrerapenak ekarpen nabarmenak ahalbideratu ditu prestakuntza jarraituko planen edukia berritzeko.\nPrestakuntzako paradigma berriak, gainera, ondorioak ekarri ditu prestakuntzaren xede den “subjektua” zehazterakoan. Horrela, prestakuntza planen erakunde arduradunek dibertsifikatu egin dute prestakuntzaren hartzailea eta, orain, ez da bakarrik irakaslea, baizik eta komunitate horretako beste edozein eragile (gurasoak, eskolaz kanpoko ekintzen arduraduna, zerbitzuetako langileak –jantokia, autobusak, begiraleak eta laguntzaileak-) izan daiteke eta izan behar du prestakuntzaren subjektua.\nHorrexegatik, Nafarroako Ikastolen Elkartean irakasleak prestatzeko lantzen ari garen proiektuetan aipatutako ereduari ematen zaio lehentasuna.\nGainera, hezkuntzako proiektu on oro pixkana-pixkana ezarri behar da, eta doituz joateko jarraipena ere egin behar zaio, eta hori nekez gertatzen da ikasturte bakarrean. Horregatik, eskaintzen diren ikastaro edo mintegi mota guztiak oso bakanetan bukatzen dira urte bakar batean.\nGainera, NIEn eskaintzen dugun prestakuntza hezkuntza prozesu nabarienen bihotzera doa zuzenean eta, horrexegatik, Ikastolaren Curriculum Proiektua (eskola-sare osoa egituratzen duen antolaketa eragile orokorra) prestakuntzako helburu nagusia izan da duela urte batzuetatik hona. Horren barnean, beste gai batzuek ere hartu dute ikastolako profesionalen harrera (prestakuntzako subjektuak diren aldetik) eta, esaterako, informazioa biltzeko eta antolatzeko prozesuak, sormenak, zuzendaritzarako lanabesak eta abar prestakuntza jarraituaren xede ere izaten ari dira, beti ere Curriculumaren Proiektuarekin bat. Hezkuntza globalaren eskakizun berriek eraginda, duela urte batzuetatik hona badago ikastoletan eleaniztasuna garatzeko proiektu bat. Horrexek, komunikaziorako hizkuntza nagusi bezala euskara duten ikastetxeak diren aldetik, prestakuntza jarraitu bat sustatzen lagundu du ikastola bakoitzeko hizkuntzen proiektuarekin lotutako aspektuetan. Aurten, gainera, aipatutako kontuez gain, irakurtzearen inguruko proiektu berria ere ireki dugu, bai eta “irakurle on” orok izan behar dituen oinarrizko gaitasunei buruzkoa ere. Azken helburua gure ikastola guztietan Irakurtze Plan eraginkorrak egitea da.\nNIEk lan talde egonkorrak ditu, nola halako maiztasunez biltzen direnak duela bost urtetik gora. Hona hemen: zuzendarien mintegia (ZUBI), orientatzaileena (OMI), kirol eta gorputz heziketako arduradunena (KIBI), informatika dinamizatzaileena (DIMI), hala nola mailetako irakasleen eta/edo irakasgai zehatzen mintegia. Azken horiek curriculum materiak eta ikasliburuak aldatzen direnean biltzen dira, eta prestakuntza bileretan ikasliburu horietako egileek berek parte hartzen dute.\nIkastolen Konfederazioko prestatzaileen taldean prestakuntza ildo hori lantzen ari dira duela urte batzuetatik hona. Alde horretatik, prestakuntzarako esparru bateratu bat mamitzen dihardute, ikastoletan egiten ditugun prestakuntza ekintza guztiei koherentzia emateko. Ahalegin horri esker, munta handiko ekintzak iritsi zaizkigu, 2004/05 ikasturtean garatutakoa bezalakoak, gure irakasleak Informazioaren eta Komunikazioaren teknologia berrietan teknikoki eguneratu zitezen edo gurasoentzako prestakuntza eskaintza berria.\nBukatzeko, pozik esan diezaioket Nafarroako hezkuntza komunitateari ikastolek inplikazio maila handia dutela irakasleak prestatzeko ekintzetan eta, hezkuntza kontuetako arduradun orok dakien bezala, ongi prestatua dagoen irakaslea egiazko bermea da hezkuntzaren kalitaterako.\nIV .- ETORKIZUNARI BURUZKO ERRONKAK\nNafarroako ikastolen helburu nagusia bost ikastola alegalak legeztatzea eta haien bideragarritasun ekonomikoa lortzea da. Une honetan, itxaropenak handiak dira eta badago aukera aurreko hori 2006-2007 ikasturterako lortzeko.\nIruñerriko ikastoletan gora doa matrikulazio kopurua. Horrek hainbat aukera ireki ditu eta proiektu berri baten bideragarritasunari buruzko azterlana egin da. Elortzibar-Noain aldeko guraso talde bat zenbait aukera aztertzen ari dira. Esan liteke, urte askoan lan eta inbertsio handiak egin ondoren (42 milioi euro azken urteotan), Nafarroako ikastolen sarea finkatua dagoela.\nDena dela, gurea mugimendu dinamikoa da eta ikastolak hobetzeko eta handitzeko lanak aurreikusita daude hainbat ikastolatan: Bianan, Etxarri Aranatzen, eta Iruñeko Jason.\nNafarroako ikastolok hezkuntzan ditugun erronka batzuk beste edozein hezkuntza saretan edo eskolatan ere erronka dira, oro har. Beste erronka batzuk, ordea, geureak dira eta geure hezkuntza ereduarekin dute zerikusia.\nLehenbizikoei dagokienez, egungo eskola ereduak -“lantegi, asilo, eta espetxe konbinazio arraroa”, Hargreaves-en hitzetan (1994)- gainditu behar ditu mugatzen duten eta aurrera jotzea eragozten dioten egitura estuak. Etorkizunari begira, ikaskuntza zerbitzuen zentro komunitarioa bezala ikusten da eskola, gaur egun dugun ereduaren jarraitasun hobetua baino. Halaxe diote, behintzat, pedagogian aditu direnek.\nBaina oinarrizko helburu komunitarioei erantzuteaz gain, eskola komunitario hori moldatu ere egin beharko da bere osatzaileen banakotasunetara. Bere hezkuntza proposamenak “kartan” eskaintzearekin batera, hezkuntza komunitate hori osatzen dutenen potentzialtasunak ahalik eta gehien garatzeko aukera eman beharko du.\nBigarrenei dagokienez, hainbat erronka garrantzitsuak dira guretzat. Alde batetik, gure auzolanak bere egokitasuna eta eragingarritasuna erakutsi du. Beraz, lan taldeetan aritzeko gaitasunak eta jomuga partekatuko ikaskuntzen lorpenek gure egiteko moduaren ezaugarria izaten jarraitu behar dute. Ondare sozial horrek aukera eman digu iritsi garen tokiraino iristeko eta, aldi berean, aurrera jotzea ere ahalbideratuko digu dagokigun tokia eginez. Ondare sozial horri ondare intelektuala eta emozionala erantsi behar dizkiogu, politikan eta gizartean aldatzen ari den Europa honetan lorpenak biderkatu ahal izateko eta gure burua indartsu sentitu ahal izateko. Sinergia hori epe laburrean aplikatu beharko dugu proiektu oso zehatzetan; esaterako: euskal curriculuma finkatzea, kulturaniztasuna arrakastaz txertatzea, gure hizkuntza eta hizkuntza-gaitasunak esparru eleanitzean garatzea, eskolan ere Europako konbergentziara moldatzen jakitea eta, azkenik, teknologia berrien potentzialtasunak hezkuntzan ahalik eta gehien garatzea.\nIrene Lopez-Goñi, Pello Mariñelarena


Kanbriarra Paleozoikoko lehenengo garaia da, orain dela 542 ± 1.0 Ma (milioi urte) eta 488.3 ± 1.7 Ma bitartean hedatzen dena. Fanerozoikoko lehenengo garaia da eta bere izena Galesek lehen zuen izenagatik (Cambria) hartzen du, Galesen ikertu baitziren lehenengo aldiz garai honetako arrokak.\nKanbriarraren hasieran, lehenengo aldiz agertu ziren fosilak sortzen dituzten oskol-gogorreko izakiak. Gertaera horri Kanbriarreko leherketa esaten zaio.\nKanbriarra Neoproterozoikoaren osteko lehenengo garaia da eta ondoren Ordoviziarra dator. Kanbriara hiru epokatan banatzen da, Kanbriar Goiztiarra, Kanbriar Ertaina eta Kanbriar Berantiarra (edo Furongiarra).\nհայերեն: Քեմբրիի ժամանակաշրջան


IRAGARPENA, Administrazio eta Plangintzarako Sailordetzarena, hornidurak erosteko eta Ioar izeneko mendian Komunikazio-dorre bat instalatzeko Lehiaketa Publikoa argitara ematen duena.\nEsp. zk.: C-007/90.\nBarne Saileko Administrazio eta Plangintzarako Sailburuorde Jn. T. Argiaren erabakiz, honako iragarpen hau ematen da argitara: Kontratuaren xedea: Iragarpen honen idazpuruan zehazten den kontratazioa.\nAurrekontua: Hogeitamaika milioi (31.000.000,-) pezetakoa da gutxigorabeherako aurrekontua, behin-betiko ebazpena espedienteari eman diezaiotenean behar hainbateko kreditu egokia egon dadinaren baldintzapean gelditzen dela.\nBulegoak: Administrazio Klausula Partikularren Plegua, Teknika mailako Xedapenena eta lehiatzaileentzako interesgarriak izan daitezkeen gainontzeko agiriak, Wellingtongo Dukea Hiribidea, 2, Solairuartekoa, Gasteizen dagoen Eusko Jaurlaritzaren egoitza nagusian, Barne Sailean, egongo dira eskuragarri.\nGutxigorabeherako aurrekontuaren %2koa izango da Behin-Behingo Fidantza.\nBehin-betiko fidantza: Aurrekontuaren %4koa izango da.\nEkonomi eskaintzaren eredua: Administrazio Klausula Partikularren Pleguko Eraskinean ematen dena.\nPresatasunezkotzat deklaratzea: Administrazio eta Plangintzarako Sailburuorde Jn. T. Argiaren erabakiz, presatasunezkotzat deklaratu da espediente hau.\nEskaintzak aurkezteko epea eta tokia: Wellingtongo Dukea Hiribidea, 2, Solairuartekoa, Gasteizen dagoen Eusko Jaurlaritzaren egoitza nagusian, Barne Sailean, aurkeztu beharko dira eskaintzak, iragarpen hau E.H.A.A.n argitara dadin egunaren biharamunetik hasi eta hamabosgarren asteguneko 10 orenak arte, azaroaren 28ko 2528/86 E.D.z aldatutako Kontratazio Arautegi Orokorreko 100. atalean ezartzen denaren arabera.\nAurkeztu beharreko agiriak: Administrazio Klausula Partikularren Pleguko Eraskinean daude zehaztuta.\nEskaintzak agertarazteko lekua eta eguna: Eusko Jaurlaritzaren egoitza nagusia, Barne Saila, Kontratazio Arloa, Solairuartekoa, Wellington Dukea, 2, Gasteiz.\nKontratu-eskaintzak postaz bidali izana ziurta dezan egiaztagiririk epe horren barruan ez jasotzea gertatzen baldin bada, eskaintzak jasotzeko ezarritako epea amaitu ondorengo hurrengo bi lanegunetara egingo litzateke eskaintzen agertarazketa, hamabi orenetan.\nGasteiz, 1989.eko abenduak 7. Administrazio eta Plangintzarako Sailburuordea, PELLO CABALLERO LASKIBAR.


ALBOAN: Gatazkarik gabeko teknologia (DBH4) – Mundaiz Ikastetxea\nAste honetan, Virginia Basurtoren bisita jaso dugu ikastetxean. Virginia ALBOAN GKE-ko ordezkaria da eta 4.DBH-ko “Ekintzailea eta Enpresa jardueran hastapena” irakasgaiaren ikasleekin bildu da gatazkarik gabeko teknologiari buruz informazioa partekatzeko. ALBOAN mundu osoko pertsona eta erakundeekin bidean doa, giza garapena, bizitza duina eta justizia gizaki guztien ondare bihurtzeko helbururantz.\nSaio honetan gure ikasleek Kongon bizi den egoera landu dute eta nola gure inguruan aurkitzen ditugun hainbat teknologia tresnek lotura estua duten Afrikako herri honetan gertatzen diren injustiziekin. Arazo larri hau konpontzen laguntzeko ekintza ugari proposatu dituzte gure ikasleek eta hauen partaidetza ezinbestekoa izango da ekintza hauek aurrera eramateko.\nBatxilergoko ikasleen bisita ere jaso dugu saio honetan, lehengo urteko esperientzia partekatzeko eta ALBOAN-en eskutik Kongo-n bizi den egoeraren inguruan ikasi zutena azaltzeko.


Ikasle Abertzaleek MUren Europara egokitzeko plana kritikatu dute - Debagoiena - Goiena.eus\nIkasle Abertzaleek MUren Europara egokitzeko plana kritikatu dute\nTxomin Madina Milikua 2008-04-17 20:34\nArrasateko Goi Eskola Politeknikoan egin duten prentsaurrekoan, neoliberalismoak hezkuntza bereganatu eta merkatu kapitalistaren mesedetarako instrumentu bilakatzen duela salatu dute.\nMondragon Unibertsitateak Europako Goi Irakaskuntzara egokitzeko planarekin izan duen jarrera ere ez dute begi onez ikusten Ikasle Abertzaleek, eta faltsutzat jo dute, esanez planari buruzko informazioa eskatzera joan direnean, planaren existentzia bera ere ukatu egin zaiela.\nAipatu dute baita ere, HUHEZIko fakultateko hezkuntza komunitatea izan dela Europako hezkuntza ereduaren zilegitasuna eztabaidan jarri duenetariko bat, eta ondorioz Euskal Herriko hainbat eragilek adostutako adierazpena oinarri hartuta eztabaida bidezko dinamika bat zabaldu dutela. Gaineratu dute, gelen %75ak atxikimendua eman diela ondorengoa dioen aldarrikapenari: "Europar Goi Hezkuntza Sistemaren inposaketaren aurrean, gure herriaren mesedetara egokitutako hezkuntza sistema behar dugu; komunitate osoaren eztabaida partehartzaile eta irekiaren bidez bermatuko dena".\nOrdutegiak eta kanpora irtetzea\nMondragon Unibertsitateak bere planean aipatzen dituen neurrien artean, eskolaz kanpo sartu beharreko orduen kuantifikazioa eta kontrola dagoela esan du IAk, eta salatu dute guzti horrek ikasleak 40 orduko lanastera ohitzea duela helburu, ez diela ikasleei euren denbora behar bezala antolatzen uzten, eta ikasketak ordaintzeko lan egiten dutenentzat traba bat dela.\nIkasleak ikastera atzerrira bidaltzeko nahia obsesibo xamarra iruditzen zaiela gaineratu dute, eta horrek herri identitate gabeko teknokratak sortzea ekarriko duela iragarri. Salatu dute baita plan horrek euskararen murriztapena eta kuoten igoera ekarriko duela.\nIkasle Abertzaleen eskaria\nHiru eskari egin dituzte Ikasle Abertzaleek:\nikasleen hitza kontutan hartzen duen eztabaida eman arte planaren aplikazioa etetea.\nbide inposatzaileak alde batera uztea.\nEuropar merkatuak ez baldintzatzea bertako hezkuntza sistemaren izaera.


GOPY sare barruan gazteen mugaz gaindiko hezkuntza arloko mugikortasuneko mintegian izandako partaidetza | EDE Fundazioa - Fundación EDE\nGOPY sare barruan gazteen mugaz gaindiko hezkuntza arloko mugikortasuneko mintegian izandako partaidetza\nGOPY sare barruan gazteen mugaz…\nIrailaren 28 eta 29an egin zen Pirinioen esparruko gazteentzako mugaz gaindiko mugikortasuneko proiektuaren mintegia. Oraingoan, topaketa Okzitaniako Toulusen izan da eta zerbitzua abian jartzeko lanetan dabiltzan eragileak bildu dira. Horien artean izan dira EDEko Europako proiektuetako eta partaidetzako gure lankideak Bizkaiko beste ordezkari batzuekin (Kiribil Sarea, adibidez) eta Nafarroako ISEIrekin batera.\nEspainia-Frantzia-Andorra (POCTEFA) Mugaz Gaindiko Lankidetzarako Programaren baitan Europar Batasunak beste batzuekin batera finantzatutako proiektu honen helburua da Pirinioez haraindiko lurraldean (Euskadi, Aragoi, Katalunia, Errioxa, Nafarroa, Akitania Berria eta Okzitania) gazteen mugaz gaindiko mugikortasuna sustatzea, egituratzea eta indartzea.\nProiektuaren funtsezko ekintzetako bat da mugikortasuneko profesionalen sarea (eskolak, prestakuntza-zentroak, elkarteak, erakundeak, goi mailako ikasketa-zentroak eta abar) bultzatzea. Bi eguneko mintegi horri esker, sareko profesionalen gaitasunak garatu ahal izan dituzte GOPY lurraldean erreferentziazko zerbitzu egituratzaile bihurtzeko mugikortasuneko eskaintza zehatzetan oinarritutako zerbitzua sortuta. Zerbitzu horrek tokiko eragileekin batera bideratutako laguntza espezifikoa jasotzen du.\nMintegian egindako jarduera horietan, mugikortasunak gazteentzat duen garrantziaren inguruko gogoeta egin dute. Beste gaietako bat izan da laguntza emateko zerbitzu osoa eskaintzeko modua, eta bazkideekiko harremanak sendotu dituzte: Frantziari dagokionez, Pistes Solidaires (koordinazio-lanaz arduratzen da), Parcours le Monde Sud-Ouest eta Centre Régional Information Jeunesse Occitanie elkarteen artean; eta Espainiaren kasuan, Servei Public d’Ocupació de Catalunya, asociación Mundus eta EDE Fundazioaren artekoa.\nEsperientzia aberasgarri hori laster jarriko da abian honako hauek zentralizatuko dituzten tresna digitalen bidez: lan-eskaintzak, boluntariotza eta praktikak, eta gazteei bideratutako aholkularitza-zerbitzu osoa.


Basian - Wikipedia, entziklopedia askea.\n(«Bazian» orritik birbideratua)\nVéronique COELHO (2014-2020)\n43° 40′ 09″ N, 0° 19′ 20″ E / 43.669166666667°N,0.32222222222222°E / 43.669166666667; 0.32222222222222Koordenatuak: 43° 40′ 09″ N, 0° 19′ 20″ E / 43.669166666667°N,0.32222222222222°E / 43.669166666667; 0.32222222222222\nBasian (okzitanieraz Basian, frantsesez eta ofizialki: Bazian) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 120 biztanle zituen.\n2007an Bazian udalerrian erroldatutako biztanleak 111 ziren. Familiak 52 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.\n2007an 75 etxebizitza zeuden, 46 familiaren etxebizitza nagusia ziren, 25 bigarren erresidentzia ziren eta 4 hutsik zeuden. 74 etxeak ziren eta 1apartamentu bat zen. 46 etxebizitza nagusietatik 37 bere jabearen bizilekua ziren, 6 alokairuan okupaturik zeuden eta 4 doan lagata zeuden; 5 etxek hitu gela zituzten, 8 etxek lau zituzten eta 34 etxek bost zituzten. 36 etxek euren parking plaza propioa zuten azpian. 18 etxetan ibilgailu bat zegoen eta 26 etxetan bat baino gehiago zituzten.\nBazian udalerriko biztanleria-piramidea 2009an .\n2007an lan egiteko adina zuten pertsonak 72 ziren, horien artean 45 aktiboak ziren eta 27 inaktiboak ziren. 45 pertsona aktiboetatik 42 lanean zeuden (21 gizon eta 21 emakume) eta 3 langabezian zeuden (1 gizon eta 2 emakume). 27 pertsona inaktiboetatik 14 erretiraturik zeuden, 3 ikasten zeuden eta 10 "bestelako inaktibo" gisa sailkaturik zeuden.\n2000. urtean Bazian udalerrian 17 nekazaritza-ustiategi zeuden, 1.001 hektarea erabiltzen.\nRiguepeu (2,7 km)\nTudelle (3,0 km)\nCazaux-d'Anglès (5,2 km)\nSaint-Arailles (5,5 km)\nLe Brouilh-Monbert (5,8 km)\nWikimedia Commonsen badira fitxategi gehiago, gai hau dutenak: Basian\nOrriaren azken aldaketa: 20 uztaila 2016, 19:06.


Euskara eta natura, paisaiaren bi alderdi: octubre 2009\nGure Euskal Herri honetan, paisaia ederra osatzen dute naturak eta euskarak. Itsasaldean, mendialdean zein hirietan bizi garenok jarraitzen dugu natura hartzen gure iruditeriaren erreferentziatzat. Naturarekin bat eginik bizi gara eta hori euskarak ezin du ezkutatu.\nArbola madarikatua, gorri kolorez\nBadira zenbait zuhaitz gure tradizioan santu edo bedeinkatutzat jo izan direnak: lizarra, elorria, ereinotza... Erramu egunean edo San Juan egunean baserrietako ateondo eta soroetan jarriko ditu hainbatek etxea ekaitzetatik babesteko. Baina bada zuhaitz bat –zuhaixka zehatzago esateko– madarikatutzat jo izan dena gure artean: zuhandorra.\n(2009-10-25, Salburua, Gasteiz)\nIgandean, Gasteiz ondoko Salburuako hezegunean, gorri-gorri zeuden zuhandorrak. Berdetik gorrira egin dute udatik hona zuhaixkok. Gogoko izan ditut beti herriak naturaren ezaugarri edota gertaerak azaltzeko ematen dituen azalpenak. Goazen bada izenetik izanera; hiru izen nagusi ditu euskaraz:\n- Zuhain madarikatua / Arbola madarikatua (Z, L).\n- Judas-egurra (Mutriku, Markina), Judasa (Elosua).\n- Zuhandorra –eta aldaerak– (G, L, GN, BN, Z).\nBegi bistakoa da lehen bien kutsu negatiboa. Hirugarren izendapena –euskara batuan nagusitu dena– ilunagoa da. Aurreko bien bidetik azal daiteke ordea, zur + andur ‘doilorra’; hau da: “egur/zuhaitz doilorra". Larrabetzun (B) txakur-egurra esaten diote tiragomak egiteko erabili izan duten zuhaitz honi.\nFruitu helduak (2009-10-25, Salburua, Gasteiz)\nZer dela eta izen hauek?\nAzkuek Euskalerriaren Yakintza lan ederrean hau jaso zuen:\nGiputz baserritar batek: ·”Zer da zuandorra?” galde egin nionean, “Jesukristo jo zuten egur mota”, erantzun zidan. Erriak auxe dala uste du Jesukristo yoteko, il bear zuen egunean, bere etsaiak erabiliriko egurra.\nHostoak, gero eta gorriago (2009-09-10, Bolue, Getxo)\nZuhaixka honen hosto-adarrak udazkenean gorritzen direnez... ederra azalpena!!\nGorri kolore hori beste herrialdeetan ere odolarekin lotu izan da: zientzia-izenetik hasita, Cornus sanguinea; gaztelaniaz, “cornejo” formaz gain –*cornicŭlus, latinezko cornus izenaren txikigarria– sanguino esaten zaio; portugesez, sanguinho; katalanez, sanguinyol; galegoz, sangomiño...\nZuhaitz hau, lehengo euskaldunentzat ere, ez zen “parte onekoena”; izan ere, hau jaso zuen Azkuek: "Sorginek beren egunetan egur au erabilten omenzuten”.\nHosto berde gazteak (2008-06-17, Askorri, Getxo)\nEzin ederrago dauzkagu orain basoak, soildu bezperan, kolore ederrez jantzita. Zuhaitz hosto galkorrak berdetik marroirako kolore-festan: pagoak, haritzak, urkiak, astigarrak.... Tartean hosto iraunkorrak betiereko berdeari eusten diote, dekoratu baten altzari finkoak bailiran. Basora bazoazte eta beste horien aldamenean zuhandorrik ikusten baduzue, asmatu zergatik hartu duen kolore hori... Esaterako, pentsa dezakezue zuhaitz odoltsua barik lotsagorritutako norbait izan daitekeela, lotsak hartuta geldi-geldi geratu eta sustraiak bota zituena, aspaldi batean.\nAlgorta (Getxo), Euskal Herria\nMozilla Firefox nabigatzailearekin hobeto ikusiko duzu gune hau.\nSimple Print, webguneetako testuak erraz eta txukun inprimatzeko\nTxoriak.eus: 20 urtez jasotako txori-izenak sarean ipini ditut ikusgai\nNere begiak, zuenak\negizu getxo euskaldun\nUribe Kosta eta Erandioko agerkari digitala\nNire orri nagusia\nBizarra Lepoan elkartea\nBapo Morgan musika taldea\nPinguinoak Ipar Poloan\nFlowers (E. Simon)\nAnimaliak eta itzalak


EUSKADI.-Lanean dagoen biztanle kopurua %1,8 gehitu eta langabezi tasa %6 gutxitu da EAEn urteko hirugarren hiruhilekoan\nEuskal Autonomia Erkidegoan 959.700 okupatu daude, duela hiru hilabete baino 17.200 gehiago (%1,8). Generoari dagokionez, gehikuntza hori gizonen eta emakumeen kasuan eman da; dena den, gizonek bilakaera hobeagoa izan dute aurreko hiruhilekoan baino 14.800 okupatu gehiago izan direlako kasu horretan. Okupazioak hiru lurralde historikoetan egin du gora: Bizkaian 12.900 enplegu garbi gehiago dago, Gipuzkoan 2.900 gehiago eta, azkenik, Araban 1.400 gehiago, Eustaten datuen arabera.\nAzken hiru hilabeteetan industriak sortu du enplegu garbi gehien.\nIndustrian lan egiten duen pertsona kopurua, 2006ko bigarren hiruhilekoaren aldean, gehitu egin da, 8.900 langile gehiago baitago. Horrela, aurreko hiruhilekoan hasi zen enplegu garbia sortzeko joerarekin jarraitu da. Zerbitzuetan 7.600 enplegu gehiago egon da eta lehen sektorean 1.600 enplegu gehiago. Eraikuntzak 800 enplegu garbi galdu ditu.\nOkupazio-tasa (hau da, 16 eta 64 urte arteko pertsona-kopuru osoaren aldean okupatuta dauden pertsonen ehunekoa) %66,8 da, duela hiru hilabete baino 1,2 puntu gehiagokoa alegia. Tasa hau, gizonezkoetan, %76,5 da, eta emakumezkoentzat, berriz, %56,9 baino ez.\nLurralde historikoka, okupazio-tasa altuena Gipuzkoan eman da (%69,7) zazpi hamarren gehitu baita; gero Araban eman da tasa altuena (%68,8) sei hamarren gehituz; Bizkaiak tasarik txikiena du (%64,6) baina gehikuntzarik handiena izan duen lurraldea ere bada %1,7 gehitu baita bere tasa.\nZenbatespenen arabera, 2006ko hirugarren hiruhilekoan gutxi gorabehera Euskal Autonomia Erkidegoko 786.300 etxetan bizi diren pertsonen herenak ez dira aktiboak. 10 etxetik 6 baino gehiagotan pertsona aktibo guztiak okupatuta daude, aurreko hiruhilekoan baino 13.700 gehiago hain zuzen ere.\nLANGABEZIA-TASA %4TIK BEHERA\nEuskal Autonomia Erkidegoko lan-merkatuko 2006ko hirugarren hiruhilekoko datuen arabera, langabezia-tasa 6 hamarren gutxitu da aurreko hiruhilekoaren aldean; beraz, tasa %3,6koa izan da 5.000 langabetu gutxiagorekin.\nUrteko bigarren hiruhilekoari dagokionez, okupatutako eta langabetutako biztanleriaren bilakaerak ikusita, aktibotasun-tasa 0,7 puntu gehitu da eta %54,7an jarri da 2006ko hirugarren hiruhilekoan.\nEmakumeen langabezia-tasa %4,2ra jaitsi da (%0,4 gutxiago) eta gizonena zazpi hamarren gutxitu da. Gazteen langabezia-tasa 0,7 puntu igo da; horrenbestez, 16-24 urte bitarteko 4.500 gazte aktibo inguru langabezian gelditu dira (%6,6).\n17.600 emakume daude langabezian, 1.500 gutxiago alegia. Era berean, gizonen artean, azken hiruhilekoan 3.500 pertsona lanean hasi dira; orain 18.600 daude langabezian.\nEuskal Autonomia Erkidegoko langabezia-tasa, 2006ko hirugarren hiruhilekoan, euroaren eremuko herrialdeetakoa baino %4,3 txikiagoa da. Eurostaten arabera (Europar Batasuneko Estatistika Bulegoa), 2006ko abuztuan, eremu geografiko hartan, langabezia-tasa egonkorra zen, %7,9koa. Europar Batasuneko tasa %8ra jaitsi da, 25 herrialdeak kontuan izanik.\nLangabetu-kopurua hirugarren hiruhileko honetan 36.200 dela uste da, hau da, orain dela hiru hilabete baino 5.000 pertsona gutxiago. Lan bila ari diren, bilaketako kudeaketa aktiboak egiten dituzten eta lanerako prest dauden pertsonak jotzen dira langabetutzat.\nLurralde historikoka, Araban 4.600 langabetu daude, hau da, 500 pertsona gutxiago eta tasa %3,1era jaitsiz. Bizkaian 22.800 langabetu daude, duela hiru hilabete baino 3.400 gutxiago, baina oraindik tasa txarrena du (%4,4); Gipuzkoan, duela hiru hilabete baino 1.300 pertsona inguru gutxiago dago langabezian eta lurralde horrek du tasarik onena (%2,6).\nBiztanleria okupatuak gora egin du azken hamabi hilabeteetan; 12.400 pertsona gehiago dira, hau da, %1,3 gehiago. Emakumeen kasuan okupazio-tasa %1,8 igo da, eta gizonen kasuan bi hamarren baino gehiago jaitsi da. Hiru lurralde historikoetan gehitu da okupazio-tasa: Bizkaian %1,5, Gipuzkoan %0,7 eta Araban %0,1, 2005eko hirugarren hiruhilekoaren aldean.\nAzken urtean, zerbitzuen sektoreak 7.900 enplegu garbi sortu ditu, industriak 4.600 eta lehen sektoreak 3.300. Aitzitik, eraikuntzak 3.500 enplegu galdu ditu.\nLangabezia-tasa %1,4 jaitsi da azken urtean (%5etik %3,6ra); beraz, 13.200 pertsona hasi dira lanean Euskal Autonomia Erkidegoan urtean zehar. Azken hamabi hilabeteetan, Bizkaian eta Gipuzkoan langabezia-tasa murriztu egin da: Bizkaian %2,2 gutxiago eta Gipuzkoan %0,8 gutxiago. Baina Araban tasa hori zazpi hamarren gehitu da.\n128 aldiz ikusita


Loiuko aireportuak bere historiako bigarren urte onena itxi du\n2015a, urte ona euskal aireportuentzat\nForondak marka guztiak hobetu ditu; Loiuk inoizko bigarren urte onena izan du; eta Hondarribian eta Noainen ere gora egin du bidaiarien kopuruak.\nBilboko Aireportua. EFE.\nBilboko Aireportuaren historiako bigarren urte onena izan zen 2015a, aurreko urteko datuekin alderatuta % 6,5 hazi baitzen bidaiarien kopurua. Orotara, 4.277.430 bidaiari zenbatu zituzten Loiun iaz, AENAk gaur zabaldutako datuen arabera.\nOrain arteko datuei erreparatuz gero, 2007koa izan zen ekitaldirik onena, 4.286.751 bidaiari pasatu baitziren orduan Bilboko Aireportutik. 2015ean datu hori hobetu ez izanaren arrazoien artean, AENAren ustez, aireportuan izan diren hainbat lan-gatazka daude; besteak beste, Lufthansarena. Gatazka horren ondorioz, 25 hegaldi geratu ziren iaz bertan behera.\nNolanahi ere, 2015eko abenduko datua nabarmendu du AENAk, hilabete horretan 295.454 bidaiari izan baitzituen Loiuk; aurreko urteko hil berean baino % 9,7 gehiago.\nNazio mailako eta nazioarteko hegaldien kopuruak % 3,7 egin zuen gora iaz. Estatuko hegaldietan, 2.646.304 bidaiari zenbatu zituzten. Nazioarteko hegaldiak hartu zituzten bidaiarien kopurua, berriz, % 11,9 hazi zen.\nDenera, 43.862 lurreratze eta aireratze izan ziren Bilboko Aireportuan. Garraiatutako karga kopuruak ere gora egin zuen 2015ean: iaz 2.871 tona karga garraiatu ziren guztira, 2014an baino % 0,6 gehiago.\nBestalde, Hondarribiko aireportuak 255.071 bidaiari izan zituen iaz, hau da, aurreko urtean baino % 3,9 gehiago.\nAbendua ere hilabete positiboa izan zen, 2014ko hil berean baino % 2,4 bidaiari gehiago (17.009 pertsona) izan baitzituen.\nHegazkinen joan-etorriak ere gora egin zuen iaz: 6.805 lurreratze eta aireratze zuzendu zituzten (% 12,3 gehiago). Abenduan zenbaki horrek "nabarmen" egin zuen gora, % 38,5 (504 oeprazio).\nAireportu gipuzkoarrak Madrilerako eta Bartzelonarako hegaldiak ditu urte osoan.\nArabako hiriburuan, merkantzien garraioa inoizko onena izan zen iaz Forondako aireportuan, 46.371 tona kudeatu baitzituzten, 2014an baino % 10 gehiago.\nBidaiariei dagokienez, 11.182 pertsonak erabili zituzten Forondako instalazioak, aurreko urtean baino % 58,1 gehiago.\nLurreratzeen eta aireratzeen kopuruak ere gora egin zuen, % 16,1 hain zuzen ere, 6.840 operazio zuzendu baitzituzten.\nAbenduan, merkantzien garraioa % 9,2 (4.372 tona) hazi zen.\nAzkenik, Noaingo aireportuak % 7,5eko hazkundea izan zuen iaz bidaiarien kopuruan. Guztira, 148.710 pertsonak hartu dute hegazkina bertan.\nHegazkinen joan-etorriak ere % 4,4 egin du gora, guztira 5.697 operazio izan baitziren.\nAbenduan, bidaiarien hazkundea % 12koa (9.987 guztira) izan zen.


Emakumeenganako indarkeriaren kontra kontzentrazioak, gizon eta emakume ugari bildu zuen\nEmakumeen aurkako indarkeriaren kontrako Nazioarteko Eguneko kontzentrazioak gizon eta emakume ugari bildu zituen bart arratsean Orbe Kardinalaren plazan. Egun osoan jasandako euriak ordu bete eskaseko atsedena eman zuen justu arratsaldeko zazpietatik aurrera. Arratsaldea oso hotza izan arren, pertsona ugari bertaratu zen herriko plazan egindako ekitaldira. Aurkezle lanak Natalia Cabana gazteak egin zituen. Honek hitza eman zien alorreko zinegotzi den Natividad Alonsori, Imanol Bustinduiri, Maria Rosario Arrizabalagari eta Zipriztintzen gizonen taldeko Juan Fernandez eta Jabi Munoz kideei, biolentzia modu horren inguruko hausnarketak eta mezuak zabaldu eta konpartitzeko bertaratutakoekin.\nUbatzak berretsi egin du gaur goizean ekitaldian irakurritako erakunde adierazpena\nUdallbatzako hainbat kideek eta gizarte eragileren ordezkariekin batera pankarta bati eutsi zioten. Pankartan ondoko leloa irakur zitekeen: ‘Emakumeak eta gizonak genero biolentziaren kontra. Eraso gehiagorik ez”.\nBart arratsean irakurritako erakunde adierazpena berretsi egin du gaur goizean Udalbatzak egindako Osoko Bilkuran. Adierazpen hori herriko etxebizitzetara zabaldu eta banatu da, alkatetzak luzatutako bandoa dela medioa. Adierazpen hori “pdf” formatuan eskaintzen dugu, beheko informazio gehiagoren lasterbideari lotura eginez.


ZergaBidea online - Dirutan\nAurrezkiei etekina ateratzeko sasigida\nZorro iraunkorra berrikusten\nKudeatzaileen trebetasuna berrikusten\nEncuentro con inversores Cobas\n2018-04-21 No comments\nBerriro ere Ogasunari gure irabazien berri eman behar diogun garai horretan gaude. Eta lan hori errazteko bidean Ogasunak beste pausu bat eman du: ZergaBidea tresna web bidez erabiltzeko moduan jarri du.\nOrain arte ZergaBidea gure ordenadorean instalatu behar genuen programa bat zen. Berari esker errenta aitorpena egiteko aski zen urteko irabazi, galera, kenkari, eta abarrak behar ziren laukietan sartzea. Hortik aurrerako kalkulu guztiak berak egiten zituen, eta aitorpena Ogasunera elektronikoki bidaltzeko prest uzten zuen.\nHemendik aurrera ZergaBidea web bidez erabiliko den aplikazio bat izango da. Ez dugu ezer instalatu beharko, aski izango da Internet konexioa eta nabigatzaile bat dituen edozein ordenadore erabili ahal izatea. Baina horretaz gain beste guztia oso berdintsua da. Autolikidazio proposamenak eta aurreko urteetako aitorpenak jasotzeko aukera ere eskaintzen du, gainera.\nEz gutxietsi zergak, inbertsio bat atzera botatzeko adinako garrantzia izan dezakete.\nFiskaltasuna fiskaltasuna, Ogasuna, PFEZ, ZergaBdiea\n© 2021 Dirutan Design by SRS Solutions